ঘুম থেকে উঠেই দেবকে সাথে নিয়ে জগিং করতে শুরু করলো দেবের ভাগ্নি, রইল ভিডিও! - Tollytimes.Com\nপ্রথম পাতা/নিউজ/ঘুম থেকে উঠেই দেবকে সাথে নিয়ে জগিং করতে শুরু করলো দেবের ভাগ্নি, রইল ভিডিও!\nনিজস্ব প্রতিবেদন :- বাংলার অভিনয় জগতের সাথে যুক্ত থাকা অভিনেতা এবং অভিনেত্রী রা আমাদের মনকে তাদের অভিনয় দক্ষতার মাধ্যমে জয় করে নিয়েছে বারবার । এ ঘটনা প্রমাণ হাজার রকম ভাবে পাওয়া যাবে ।কিন্তু সবার মাঝে ব্যতিক্রমী যে মানুষটি তার নাম হল দীপক অধিকারী । কেন ব্যতিক্রম সেটা নিয়ে নতুন করে বলার অপেক্ষা রাখে না । কারণ দীপক অধিকারী মানেই বাংলার অভিনয় জগতের সৎ নিষ্ঠাবান একজন অভিনেতা । তার পাশাপাশি এই বাংলার একজন দায়িত্ববান সাংসদ তিনি ।\nপশ্চিম মেদিনীপুর ঘাটাল অঞ্চল থেকে উঠে এসে মুম্বাই পাড়ি দিয়েছিলেন নিজের স্বপ্ন পূরণে জন্য । কিন্তু সেখানে তাকে বিফলতা গ্রা-স করে । বাধ্য হয়ে তাঁকে ফিরে আসতে হয় কলকাতায় এবং কলকাতাতে নিজের অভিনয় জগতে পদার্পণ ঘটে তার । পিতৃভূমি মাধ্যমে তার অভিনয় জগতে পদার্পণ করলেও সেই ছবিটি সাফল্য পায়নি তেমনভাবে । তাই জনপ্রিয়তার আড়ালে থেকে গিয়েছিলো অভিনেতা । তারপরে আই লাভ ইউ সিনেমার মাধ্যমে অভিনয় জগতে প্রত্যাবর্তন ঘটে দীপক অধিকারীর ।\nতারপরে পরান জায় জুলিয়া রে চ্যালেঞ্জ সহ একাধিক ছবিতে অভিনয় করে রীতিমতো জনপ্রিয় হয়ে উঠেছেন এই বাংলার মানুষের কাছে । সাংসদ অর্থাৎ রাজনীতিবিদ এবং অভিনেতা হিসেবে দীপক অধিকারী মতন মনের মানুষ পাওয়া সত্যি ভাগ্যের ব্যাপার । কিন্তু তার অনুরাগীদের যে বিষয়ে কৌ-তুহলের শেষ থাকে না সেটি হল যে দেব বাড়িতে কেমন ? দীপক অধিকারী বাড়িতে কেমন তার চিত্র আমরা এর আগে বিভিন্ন সোশ্যাল মিডিয়ার মাধ্যমে দেখেছি । কারণ মাঝেমধ্যে দীপক অধিকারী তার ভাগ্নির সাথে কাটানো কিছু মুহূর্ত তুলে ধরেন নেট মাধ্যমে যা মুহূর্তের মধ্যে জনপ্রিয়তা লাভ করে ।\nসম্প্রতি একটি ঘটনা দেখা গেল । তবে এই ঘটনায় দীপক অধিকারী কে দেখা যায়নি বরং দেখা গেছে দীপক অধিকারী প্রেমিকা রুক্মিণী মৈত্র যিনি পেশায় একজন অভিনেত্রী। সম্প্রতি ইউটিউবে এ একটি ভিডিও প্রকাশিত হয়েছে সেখানে দেখা যাচ্ছে যে সাত সকালবেলায় জগিংয়ে বেরিয়েছে রুক্মিণী মৈত্র এবং দীপক অধিকারীর ভাগ্নি । এবং দীপক অধিকারী ভাগ্নি যখন জগিং করছে তখন সেই মুহূর্তকে ক্যামেরাব-ন্দি করেছেন রুক্মিণী মৈত্র । তার পাশাপাশি সাত সকালবেলা ফুরফুরে মেজাজে দেখা মিলেছে তার ভাগ্নিকে ।ইতিমধ্যে সে ভিডিওটি ভাইরাল হয়েছে নেট মাধ্যমে । ছড়িয়ে পড়েছে সর্বত্র ।এসেছে অনেক মন্তব্য ।\nactor dev actor dev playing with child bengali news viral video


অপসাংবাদিকতার দিন ফুরিয়ে আসছে! – দৈনিক জনবাণী\nসাংবাদিকতা বা সাংবাদিক কাকে বলে’এর নূন্যতম কাণ্ডজ্ঞান না থাকলেও নিজেদের সাংবাদিক পরিচয় দিয়ে স্বার্থ হাসিল করার ধান্দায় তারা এত চটুল, ঠিক, প্রতারণার আশ্রয় নেয় যে তাদের কাছে সকল সাংবাদিক গণমাধ্যম কোণঠাসা। এমন ভাবে তারা নিজেদের উপস্থাপন করে যে, তাদের ভাবসাব দেখলে মনে হবে দেশের সকল গণমাধ্যম তাদের কথায় উঠবস করে। আসলে এসব পাকনা কথা তারাই বলে যারা প্রকৃত অর্থে মিথ্যাবাদী, ভুয়া অপসাংবাদিকতা করছে।\nউৎসঅ আ আবীর আকাশ\nপ্রধানমন্ত্রীর উপহারের ঘর নিয়ে কেনো এই...\nআত্মপলব্ধি হইতে জিজ্ঞাসাঃ আমি কে…?\nবজ্রপাতে আতংকিত নয় সতর্ক হতে হবে


২০১৮ নভেম্বর ২৩ ১৮:৪২:১৭\nএতে পুলিশের ২ সদস্যসহ ছাত্রলীগের ১৫ নেতাকর্মী আহত হয়েছেন। এ ঘটনায় পুলিশ ছাত্রলীগের ৪ নেতাকর্মীকে আটক করেছে।\nআধিপত্য বিস্তার ও দলীয় অভ্যন্তরীণ কোন্দলের জের ধরে শুক্রবার দুপুর সোয়া ১২টার দিকে গৌরনদী বাসস্ট্যান্ড এলাকায় এ হামলা ও সংঘর্ষের ঘটনা ঘটে।\nখবর পেয়ে গৌরনদী থানার একদল পুলিশ ঘটনাস্থলে পৌঁছে লাঠিচার্জ করে পরিস্থিতি নিয়ন্ত্রণে আনে।\nগুরুতর আহত আবস্থায় ছাত্রলীগের ৫ নেতাকে বরিশাল শেরেবাংলা মেডিকেল কলেজ হাসপাতালে ও পুলিশের ২ সদস্যসহ ৬ ছাত্রলীগ নেতাকর্মীকে গৌরনদী উপজেলা স্বাস্থ্য কমপ্লেক্সে ভর্তি করা হয়েছে।\nপ্রত্যক্ষদর্শীরা জানান, আধিপত্য বিস্তার ও দলীয় অভ্যন্তরীণ বিরোধকে কেন্দ্র করে সরকারি গৌরনদী কলেজ ছাত্রলীগের সভাপতি শাখাওয়াত হোসেন সুজনের সঙ্গে ওই কলেজছাত্র সংসদের সাবেক ক্রীড়া সম্পাদক ছাত্রলীগ নেতা আরিফ মিয়ার গ্রুপের মধ্যে দীর্ঘদিন ধরে বিরোধ চলে আসছে।\nএ বিরোধকে কেন্দ্র করে কয়েকবার হামলা-পাল্টাহামলা ও সংঘর্ষের ঘটনা ঘটে। সর্বশেষ শুক্রবার সকাল সাড়ে ১০টার দিকে দক্ষিণ বিজয়পুর গ্রামের হিজলতলা এলাকায় কলেজ ছাত্রলীগের নেতা আরিফ মিয়ার সমর্থক মো. নয়ন হাওলাদারকে মারধর করে সুজন সমর্থক রাসেল হাওলাদার।\nএ খবর ছড়িয়ে পড়লে উভয় গ্রুপের সমর্থকরা লাঠিসোঁটা, লোহার রড, দেশীয় ধারালো অস্ত্র নিয়ে গৌরনদী বাসস্ট্যান্ড এলাকায় জড়ো হয়ে দুপুর সোয়া ১২টার দিকে সংঘর্ষে জড়িয়ে পড়ে।\nউভয় গ্রুপের হামলা ও সংঘর্ষে পুলিশ কনস্টেবল মো. তুষার, মো. ইমরান ও সরকারি গৌরনদী কলেজ ছাত্রলীগের সভাপতি শাখাওয়াত হোসেন সুজন, ছাত্র সংসদের সাবেক ক্রীড়া সম্পাদক আরিফ মিয়া, তার সহোদর ভাই জিহাদ মিয়া, কলেজ ছাত্রলীগ নেতা অমিত দত্ত, রাসেল হাওলাদার, রিয়াজ হাওলাদার, রিপন হাওলাদার, নয়ন হাওলাদার, রনি হাওলাদারসহ ছাত্রলীগের ১৫ নেতাকর্মী আহত হন।\nগুরুতর আহত ছাত্রলীগ নেতা সুজন, আরিফ, জিহাদ, রনি, রিয়াজ, রাসেলকে বরিশাল শেবাচিম হাসপাতালে ভর্তি করা হয়েছে।\nগৌরনদী মডেল থানার ওসি গোলাম সরোয়ার জানান, পরিস্থিতি নিয়ন্ত্রণে রয়েছে। গৌরনদী বাসস্ট্যান্ডে পুলিশ টহল দিচ্ছে। এ ঘটনায় পুলিশ যুবলীগ নেতা আতিক মিয়া, তার সহোদর ছাত্রলীগ নেতা আরিফ মিয়া, জিহাদ মিয়া, সুজন সমর্থক ফিরোজ শিকদারকে আটক করেছে। মামলা দায়েরের প্রস্তুতি চলছে।\n(দ্য রিপোর্ট/এমএসআর/নভেম্বর ২৩, ২০১৮)


ফের মাদ্রাসায় 'হাত' যোগী সরকারের, নানা মহলে সমালোচনা | yogi government reduces muslim holidays - Bengali Oneindia\n6 min ago সুপ্রিম কোর্টে জোর ধাক্কা বিরোধীদের! রাফালে নিয়ে পুনর্বিবেচনার আর্জি খারিজ\n22 min ago 'সতর্ক হোন', মোদীকে চোর বলা ইস্যুতে রাহুল গান্ধীকে কড়কে মামলা 'ডিসমিস' সুপ্রিম কোর্টের\n31 min ago শবরীমালা নিয়ে রায়! মামলা গেল ৭ সদস্যের সাংবিধানিক বেঞ্চে\n42 min ago 'মহাগুরু'র পায়ের নিচে শিক্ষক! জেলা প্রাথমিক শিক্ষা সংসদের সভাপতির পোস্ট ভাইরাল\n| Updated: Wed, Jan 3, 2018, 15:24 [IST]\nরাজ্যের সরকারি মাদ্রাসাগুলিতে মুসমিলদের অনুষ্ঠানে ছুটি কমিয়ে দিল উত্তরপ্রদেশের যোগী আদিত্যনাথের সরকার। ২০১৮-র প্রকাশিত সরকারি ক্যালেন্ডারে এই ছুটির কথা জানানো হয়েছে।\n[আরও পড়ুন:বছরের শুরুতেই ফের বিতর্কে শামি, মৌলবাদীদের তীব্র ধিক্কার]\nউত্তর প্রদেশের মাদ্রাসাগুলিতে স্বাধীনতা দিবসের দিন জাতীয় সঙ্গীত বাধ্যতামূলক করা হয়েছিল। এমন কী তা ভিডিওগ্রাফি করার নির্দেশ দেওয়া হয়েছিল। এবার হাত পড়ল মুসলিমদের অনুষ্ঠানে সরকারি ছুটিতে। তবে অন্য ধর্মীয় অনুষ্ঠানগুলিতে রাখা ছুটি অটুট রাখা হয়েছে।\nইতিমধ্যেই উত্তর প্রদেশ সরকারের এই পদক্ষেপের সমালোচনা হয়েছে বিভিন্ন মহলে।\nএর আগে উত্তর প্রদেশের মাদ্রাসাগুলিতে ছুটি থাকত কেবল মাত্র মুসলিমদের অনুষ্ঠানে। কিন্তু এবারের নতুন ক্যালেন্ডারে মহাবীর জয়ন্তী, বুদ্ধ পূর্ণিমা, রাখিবন্ধন, মহানবমী, দিওয়ালি, দশেরা এবং বড়দিনেও ছুটি ঘোষণা করা হয়েছে মাদ্রাসাগুলিতে।\nনতুন সাতটি ছুটি যুক্ত করা হলেও, এর আগে মাদ্রাসার জন্য নির্ধারিত ১০ টি ছুটি কমিয়ে ৪ টি করা হয়েছে। নির্ধারিত ছুটিগুলির মধ্যে রয়েছে ইদুজ্জোহা এবং মহরমের মতো অনুষ্ঠানও। উত্তর প্রদেশ মাদ্রাসা বোর্ডের রেজিস্ট্রার রাহুল গুপ্ত জানিয়েছেন, মাদ্রাসাগুলি দশটি করে সরকারি ছুটি পেয়ে থাকে। সেই দশের তালিকায় এবার বিভিন্ন ব্যক্তির জন্মদিনকেও অন্তর্ভুক্ত করা হয়েছে। ছাত্রদের বিশেষ ব্যক্তিদের পরিচয় জানা উচিত ছাত্রছাত্রীদের। এমনটাই মন্তব্য করেছেন তিনি। তবে এই নির্দেশিকার পিছনে, অপর এক কারণ রয়েছে বলে জানিয়েছেন তিনি। সাধারণ আইনের মাধ্যমে মাদ্রাসাগুলিকে বেসিক স্কুল এডুকেশনের সমপর্যায়ে আনা হয়েছে।\nযদিও এবিষয়ে ভিন্নমত পোষণ করেছেন মাদ্রাসার সঙ্গে যুক্ত কর্তাব্যক্তিরা। ইসলামিক মাদ্রাসা মর্ডানাইজেশন টিচার্স অ্যাসোসিয়েশনের প্রেসিডেন্ট ইজাজ আহমেদ জানিয়েছেন, মাদ্রাসাগুলি হল ধর্মীয় ইনস্টিটিউশন। তাদের ছুটি ভিন্ন হওয়াই বাঞ্চনীয়। তবে অন্য ধর্মীয় বিশ্বাসে ছুটি যুক্ত হলে তাতে আপত্তির কিছু নেই বলেও জানিয়েছেন তিনি। তবে বিশেষ ছুটির দিন কমিয়ে দেওয়াকে ভুল পদক্ষেপ বলেই মন্তব্য করেছেন তিনি।\nmadrassa muslim uttar pradesh holiday yogi adityanath মাদ্রাসা মুসলিম উত্তর প্রদেশ ছুটি\nYogi government reduces Muslim holidays


বিশ্বসেরা গার্দিওলা, স্পেনসেরা সিমিওনে - JanaBD.ComLoginSign UpHomeSms ZoneTube\nHome › খেলাধুলার খবর › ফুটবল দুনিয়া › বিশ্বসেরা গার্দিওলা, স্পেনসেরা সিমিওনেবিশ্বসেরা গার্দিওলা, স্পেনসেরা সিমিওনে ফুটবল দুনিয়া 10th Sep 2016 at 6:56pm 253মাঠে ফুটবলাররা নিজেদের সেরাটা দিয়ে দলকে সাফল্য এনে দেন। কিন্তু তাদের এই সাফল্যের নেপথ্যে থাকে কোচদের বিচক্ষণ ভূমিকা। ছকে আঁকা নানা কলা-কৌশল আর দূরদর্শি ভূমিকার মাধ্যমে প্রতিপক্ষ বধের সফল পরিকল্পনা আঁটেন তারা।\nখেলোয়াড়দের সঠিকে পথে রেখে সাফল্য এনে দেওয়ার বিচারে সম্প্রতি বিশ্বের বিভিন্ন প্রান্তের কোচদের পারফরম্যান্স বিবেচনায় এক জরিপ চালানো হয়েছে। সেই জরিপে র‌্যাঙ্কিংয়ের দৌড়ে এগিয়ে আছেন বার্সেলোনা ও বায়ার্ন মিউনিখের প্রাক্তন সফল কোচ পেপ গার্দিওলা (৮২.৬০ পয়েন্ট)। আর জমজমাট স্প্যানিশ লিগে কোচদের দৌড়ে সেরা হয়েছেন অ্যাটলেটিকো মাদ্রিদের কোচ দিয়েগো সিমিওনে।\n‘কোচ রেপুটেশন র‌্যাঙ্কিং ডট কম’ নামে একটি ওয়েবসাইট সম্প্রতি এই র‌্যাঙ্কিং প্রকাশ করেছে। এক্ষেত্রে কোচদের কৌশল, অভিজ্ঞতা এবং শিরোপা জয় বিভিন্ন ইস্যু বিবেচনায় আনা হয়েছে। নেতৃত্বগুণ, মাঠে ইশারা ভাষা এবং মিডিয়ার সামনে নিজেদের ঠিকভাবে উপস্থাপনশৈলীও এই র‌্যাঙ্কিং প্রকাশে বিবেচনায় রাখা হয়েছে।\nস্প্যানিশ লিগে সেরা দুই ক্লাব বার্সেলোনা এবং রিয়াল মাদ্রিদের কোচদের পেছনে ফেলে সেরা হয়েছেন অ্যাটলেটিকো কোচ দিয়েগো সিমিওনে। নেতৃত্বগুণ, খেলোয়াড় ও অন্যদের সঙ্গে যোগাযোগের দারুণ ভূমিকার জন্য ১০০ থেকে ৭৮.৬ পয়েন্ট নিয়ে স্প্যানিশ লিগের সেরা কোচ হয়েছেন সিমিওনে। ৭৪.৩০ পয়েন্ট নিয়ে লা লিগায় দ্বিতীয় রিয়াল কোচ জিনেদিন জিদান। আর ৬৬.৩০ পয়েন্ট নিয়ে এই লিগের চতুর্থ অবস্থানে বার্সা কোচ লুইস এনরিক।\n• বিশ্বসেরা দশ কোচ\n১. পেপ গার্দিওলা\n২. কার্লো আনচেলত্তি\n৩. ম্যাসিমিলিয়ানো অ্যালেগ্রি,\n৪. দিয়েগো সিমিওনে\n৫. ইউনাই এমেরি\n৬. অ্যান্তোনি কোন্তে\n৭. হোসে মরিনহো\n৮. জিনেদিন জিদান\n৯. জার্গেন ক্লিন্সম্যান\n১০. লুইস এনরিক


তঁহু যাবে, মহু যাবো, রাজিম কে মেলা…\n‘ছত্তিশগড়ের চালচিত্র’ : একটি দ্বান্দ্বিক পাঠ\nশিবাংশু দে | 13-04-2020\nবেশিরভাগ ক্ষেত্রেই ছত্তিসগড় বলতে যে যে বিষয়গুলো চট করে ভেবে ফেলা হয়, ছত্তিসগড় কি আদৌ তেমন? তেমন না হলে, কেমন?\n-এই প্রশ্নেরই অন্তর্ভেদী জবাব রয়েছে ‘ছত্তিশগড়ের চালচিত্র’-তে। লিখেছেন রঞ্জন রায়। বইটি পড়লেন শিবাংশু দে।\nছত্তিসগড় জায়গাটা চিরকালই একটা ছায়া অঞ্চল। একটু বিশদ হতে চাইলে বলা যায়, বিন্ধ্যের ছায়া অঞ্চল। আর্য ও দ্রাবিড় সভ্যতার মাঝখানের হাইফেন। শুধু ভূগোল নয়, সংস্কৃতির দিক দিয়ে দেখতে গেলে তার অন্য অংশ হল দক্ষিণ-পশ্চিম ঝাড়খণ্ড এবং গোটা পশ্চিম ওড়িশা। এই বিস্তৃত ভূখণ্ডটি এদেশের আদি কৌম সভ্যতার কেন্দ্র। তার পর্বত-অরণ্য-নদী-মানুষের চতুষ্কোণ কখনও আর্য বা দ্রাবিড় সভ্যতার ঐতিহ্যের অংশ হয়ে উঠতে পারেনি। দুই ‘শক্তিমান’ সভ্যতা তাকে দখল করতে চেয়েছে। ভালোবাসেনি, আপন করতেও চায়নি। বহু পরে ঝাড়খণ্ড এবং ছত্তিসগড় ‘পৃথক রাজ্য’ হয়ে কিছুটা আত্মনিয়ন্ত্রণ হয়তো পেয়েছে। পশ্চিম ওড়িশায় যুদ্ধ চলছে বহুদিন ধরে। অথচ ঘটনা হ’ল, এঁরা কেউই সর্বশক্তিমান ব্রাহ্মণ্য সামাজিক গ্রাসের উর্ধ্বে যেতে পারেননি। এঁদের ইজরায়েলের নাম ‘দক্ষিণ কোসল’।\nছত্তিসগড়ের বাঙালিরা প্রথম এসেছিলেন বিলাসপুরে। রেলের চাকুরে হিসেবে। তার বহুদিন পরে ভিলাইতে। লোহা কারখানায়। ছড়িয়ে ছিটিয়ে অবশ্য ছিলেন রায়পুর, অম্বিকাপুর ও অন্যান্য নানা প্রান্তে। কালীবাড়ি, সাহিত্য পরিষদ, রবীন্দ্রনাথ, লাল ঝাণ্ডা, দলাদলি সব কিছু নিয়ে বাঙালিরা বেশ জমিয়েই থেকে গিয়েছিলেন তৎকালীন মধ্যপ্রদেশের এই অংশটিতে। কিন্তু তাঁদের যাপনকথায় এই জলমাটির নির্যাস তেমনভাবে জমে ওঠেনি। কিছু ছিল না, তা নয়। বাংলাচর্চায় নাগপুরকেন্দ্রিক বিদর্ভ জঁর এবং তার সঙ্গে পাশের দক্ষিণ কোসলের ধরাছোঁয়া কিছু তো ছিল নিশ্চয়।\nকিন্তু সঠিক আর্থ-সামাজিক পরিপ্রেক্ষিত থেকে দেশের এই উল্লেখযোগ্য প্রান্তটির খতিয়ান বাংলাভাষায় সুলভ নয়। প্রশ্ন উঠতে পারে, কেন উল্লেখযোগ্য? উত্তরটি খুব সহজ। ছত্তিসগড় এদেশের প্রাচীন কৌম সভ্যতার কেন্দ্র। যাকে আর্যসংস্কৃতি ‘অনার্য’ বলতেন। এখানকার আদি অধিবাসী শবর, গোণ্ড, মারিয়া, মুরিয়া, ওঁরাও, মুণ্ডাদের বলা হত রাক্ষস, দানব, চণ্ডাল, পিশাচ। এই অঞ্চলের প্রাচীনতম শ্রমজীবী শ্রেণী কর্মকার ও তন্তুবায় সম্প্রদায়। ব্রাহ্মণ্য মতে তাঁরা ছিলেন নিম্নতম বর্ণের তালিকায়। অথচ একহাজার বছর ধরে এখানে সাম্রাজ্য গড়ে উঠেছে কনউজিয়া আর সরযূপারিন ব্রাহ্মণ্য সম্প্রদায়ের। তুর্কি বা খ্রিস্টান শাসক নয়, এখানকার ভূমিসন্তানরা তুমুলভাবে নিপীড়িত হয়ে এসেছেন ‘স্বদেশীয়’ বর্ণাশ্রমী, নিহিত স্বার্থ ‘বহিরাগত’দের কবলগ্রস্ত হয়ে। নিজেদের ঐতিহ্যগত মূল্যবোধ নয়। তাঁদের বাধ্য করা হয়েছিল ব্রাহ্মণ্য মূল্যবোধের অচেনা, জটিল, সামন্ততান্ত্রিক নিয়মকানুনকে স্বীকার করতে। এই অনাচার থেকে জন্ম নিয়েছে ছত্তিসগড়ের সমাজজীবনে শিকড়ের খোঁজে অস্থির তোলপাড়। যার প্রকাশ দেখা যাবে মাওবাদী কার্যকলাপ আর সালওয়া জুদুমের অবিরাম রক্তমোক্ষণে।\nএই বিস্তৃত ভূখণ্ডটি এদেশের আদি কৌম সভ্যতার কেন্দ্র। তার পর্বত-অরণ্য-নদী-মানুষের চতুষ্কোণ কখনও আর্য বা দ্রাবিড় সভ্যতার ঐতিহ্যের অংশ হয়ে উঠতে পারেনি।\nএখানকার আদি অধিবাসী শবর, গোণ্ড, মারিয়া, মুরিয়া, ওঁরাও, মুণ্ডাদের বলা হত রাক্ষস, দানব, চণ্ডাল, পিশাচ।\nতাঁদের বাধ্য করা হয়েছিল ব্রাহ্মণ্য মূল্যবোধের অচেনা, জটিল, সামন্ততান্ত্রিক নিয়মকানুনকে স্বীকার করতে। এই অনাচার থেকে জন্ম নিয়েছে ছত্তিসগড়ের সমাজজীবনে শিকড়ের খোঁজে অস্থির তোলপাড়। যার প্রকাশ দেখা যাবে মাওবাদী কার্যকলাপ আর সালওয়া জুদুমের অবিরাম রক্তমোক্ষণে।\nকথক নিস্পৃহভাবে, সংক্ষেপে তাদের চালচিত্র এঁকে যাচ্ছেন। তিনি ব্যক্তিগতভাবে দীর্ঘদিন দেশের এই প্রান্তের সঙ্গে ঘনিষ্টভাবে বিজড়িত। স্পষ্ট বোঝা যায় কথাচিত্রগুলি আত্মজৈবনিক। ব্যক্তি অভিজ্ঞতা তাঁকে সেই বিশ্বাসযোগ্যতা দিয়েছে যা মহানগরবাসী, বেড়াতে আসা, পর্যটক বাঙালি কথাকারদের নাগালের বাইরে।\nবাংলার মূলভূমি থেকে তেমন দূরে নয় এই প্রান্ত। কিন্তু বাঙালির সর্বত্রগামী শিল্পসাহিত্যে এর অভিঘাত প্রায় কিছুই দেখা যায় না। এই আফশোসটি মিটিয়ে দিয়েছেন রঞ্জন রায় তাঁর কথকতায়। তাঁর প্রণীত ‘ছত্তিশগড়ের চালচিত্র’ গ্রন্থে আমরা পাই ছত্তিসগড়ের বহুস্তরীয় সমাজ ও ব্যক্তিযাপনের টানাপোড়েন ভরা বিশ্বস্ত দলিলগুলি। গৌরচন্দ্রিকা ও পরিশিষ্ট বাদে এই বইয়ের দু’টি ভাগ আছে। প্রথম ভাগ ‘জলছবি’ এবং দ্বিতীয় ভাগ ‘জাতপাতের গল্পগাছা’। প্রথম ভাগের ন'টি আখ্যান বর্ণনা করে ছত্তিসগড়ে ব্যক্তি ও সমাজজীবনের পারস্পরিক মন্থনের কাহিনী। একজন তন্তুবায় সম্প্রদায়ের তরুণ স্বপ্নের চাকরি পেয়েছেন গ্রামীণ ব্যাঙ্কে। পোস্টিং ছত্তিসগড়ের বিভিন্ন দূরতম, দুর্গম গ্রামীণ এলাকাগুলিতে। সে নিজেও রায়পুরের মানুষ। ‘সভ্য’ মানুষের বিচারে নেহাত মফস্বল জায়গা। প্রায় আধ শতক আগে তাই ছিল। মানসিকতার দিক দিয়ে এখনও তাই। উত্তমপুরুষে সে তার বাসভূমির ইতিহাস, ভূগোল, সমাজ, অনুভব, অভিজ্ঞতা, প্রেম, ঘৃণা, ক্রোধ, বিস্ময় সব কিছু জড়িয়ে থাকা যাপনের বর্ণনা দিয়ে যাচ্ছে। প্রাণবন্ত, বিশ্বস্ত, আকর্ষক সেই ধারাবিবরণী। বাঙালি পাঠকের অচেনা, আধোচেনা, আলোআঁধার উপত্যকার গল্প। পাত্রপাত্রীদের মধ্যে রয়েছে ব্রাহ্মণ জমিদার, শূদ্র পরিচারক, বৈশ্য দোকানদার, ‘জাতিহীন’ পুলিশ, প্রগলভা গণিকা, কুটিল ধর্মজীবী, অসহায় গ্রামীণ কৃষিজীবী। পরিস্থিতির সঙ্গে সবাই বদলে যাচ্ছে, বদলে যাচ্ছে তাদের অবস্থান। টিকে থাকার মরিয়া যুদ্ধে ডায়নামিক্সগুলি জায়গা বদল করে নিচ্ছে।\nচাম্মু চামার, বুধরাম, হকলারাম, দ্রুপতীবাঈ, উত্তম সিং রনধাওয়া, উদ্যমেশ্বরশরণ মণিপালপ্রতাপ সিংহ, সোহনলাল, বুধবারিন বাঈ, চ্যাটার্জি, অজয় ডোঙ্গরে, তীজ কুঁয়র বা তুরতুরিয়া মঠের মোহান্ত এরকম অসংখ্য চরিত্র এখনও বাঙালি পাঠকের দহলিজ মাড়ায়নি। কিন্তু আমাদের সামগ্রিক সাইকি-তে প্রবেশের জন্য তাদের দাবি কেউ অস্বীকার করতে পারেন না। কথক নিস্পৃহভাবে, সংক্ষেপে তাদের চালচিত্র এঁকে যাচ্ছেন। তিনি ব্যক্তিগতভাবে দীর্ঘদিন দেশের এই প্রান্তের সঙ্গে ঘনিষ্টভাবে বিজড়িত। স্পষ্ট বোঝা যায় কথাচিত্রগুলি আত্মজৈবনিক। ব্যক্তি অভিজ্ঞতা তাঁকে সেই বিশ্বাসযোগ্যতা দিয়েছে যা মহানগরবাসী, বেড়াতে আসা, পর্যটক বাঙালি কথাকারদের নাগালের বাইরে। এই প্রতিবেদক সত্যটি হয়তো একটু বেশি অনুভব করে। কারণ তারও শিকড় রয়েছে কৌম ভারতের অন্য কেন্দ্র ঝাড়খণ্ড রাজ্যে।\nদ্বিতীয়ভাগে রয়েছে ‘জাতপাতের গল্পগাছা’। সাতটি রচনার মাধ্যমে লেখক পেশ করেছেন ছত্তিসগড়ের বর্ণাশ্রমী যাপনের নিবিড় চিত্র। এদেশের অন্যপ্রান্তের সঙ্গে তার কোনও তফাত নেই। কিন্তু কোনও মেলোড্রামা নেই। নেই ‘চোখে আঙুল দাদা’ হওবার ত্বরিত প্রলোভন। ধসে যাওয়া ব্রাহ্মণ্য মূল্যবোধের জালে নিশ্ছিদ্র জড়িয়ে থাকা অসহায় মানুষের নিরুপায় কষ্টভোগের দলিল সব। দ্বান্দ্বিকতায় বিশ্বাস রাখা পাঠক হয়তো প্ররোচিত হবেন। উত্তেজিতও। কিন্তু বস্তুস্থিতিকে হিসেবে রেখেই মানুষকে রণকৌশল স্থির করতে হবে। আরেকজন শংকর গুহনিয়োগির বলি এই সভ্যতা নিতে পারবে না আর। লেখক তাঁর ব্যক্তিগত বিশ্বাসকে পিছনে রেখে শুধু ‘আঁখো দেখা হাল’ অর্থাৎ নিরেট বস্তুস্থিতি পাঠককে উপহার দিয়েছেন। আখ্যানভাগটি মূলত প্রচ্ছদ হলেও শুদ্ধ গল্পপিপাসীরা খুঁজে পাবেন কাহিনীর টান। যেখানে ‘সাসপেন্স-টেনশন-ট্যুইস্টে’র অভাব নেই। এই খেলায় লেখক সফল হয়েছেন।\nপরিশিষ্ট অংশটি মূল্যবান। এই প্রতিবেদক প্রথমে গ্রন্থের ঐ অংশটিই পড়েছে। চারটি পরিচ্ছেদে লেখক সংক্ষেপে ছত্তিসগড় বিষয়ক নানা জরুরি তথ্য গ্রন্থিত করেছেন সরসভাবে। সাধারণ বাঙালি পাঠকের জন্য ‘দূরতর দ্বীপ’ ছত্তিসগড়কে অন্দরমহলের স্বাচ্ছন্দ্য দিতে পরিশিষ্টটির প্রয়োজন ছিল।\nরঞ্জন রায় বাংলা কথাকার হিসেবে সুপরিচিত। তাঁর রচিত বহু সমাদৃত গ্রন্থরাজি পাঠকদের নসিব হয়েছে। আখ্যান রচনা করার কৌশল তাঁর করায়ত্ব। এই গ্রন্থটিতে মাঝে মাঝে মনে হতে পারে ডকুমেন্টশনের প্রতি তাঁর অতিরিক্ত আগ্রহ রয়েছে। হয়তো কাহিনি গড়ে তোলার পথে ‘বিশ্বাসযোগ্য’ হয়ে ওঠার তাড়না লেখায় যৎসামান্য অতিকথনের প্রবণতা এনে দিচ্ছে। ব্যক্তিগতভাবে আমার ধারণা এটা ইচ্ছাকৃত। ছত্তিসগড়ের বস্তুসত্যকে প্রকৃত মাত্রায় আত্মস্থ করতে চাইলে ঈষৎ অতিরিক্ত কথন জরুরি হয়ে পড়ে। এখানে আর্য, তুর্কি বা ইংরেজ শাসনের কেন্দ্র ছিল না কখনও। ছায়াচ্ছন্ন, বনজ, পার্বতী মায়াই তার সম্পদ। তার অভিশাপ ক্রমান্বয়ে ক্ষমতাশালী বহিরাগতদের জুতোর নীচে নিষ্পেষিত হওয়া। তার ‘গল্প’ বস্তুর তৃতীয় মাত্রার মধ্যেই বেশি স্বচ্ছন্দ। চতুর্থ মাত্রার বিলাসিতা তার নসিবে বিশেষ নেই।\nরঞ্জন নিজের বিশ্বাস থেকে এঁকে গেছেন চালচিত্রের পট। প্রতিমাকে তিনি প্রকট করতে চাননি যে কোনও সংবেদনশীল কথাকারের মতো। কিন্তু পাঠক খুঁজে নেবেন নিজের মতো করে। তিনি বঙ্কিমের ষড়ৈশ্বর্যশালিনী দেবী মূর্তি হতে পারেন। হতে পারেন জয়নাল আবেদিনের কালিকলমে আঁকা আকালের নিরন্ন মাতৃমূর্তি। তিনি যেই হোন, ভারতবর্ষের নিঃসীম ঐতিহ্যের পতাকা, রঞ্জন তাঁর হাতে সফলভাবে তুলে দিয়েছেন।\nশিবাংশু দে - এর অন্যান্য লেখা\nরাগ তিলঙের বাবুয়ানি\nঅনুমান করা হয় হিন্দুস্তানি শাস্ত্রীয় শৈলীতে এই রাগটি এসেছিলো সুফি সাধকদের দৌলতে\n‘ছত্তিশগড়ের চালচিত্র’ : একটি দ্বান্দ্বিক পাঠ-4thpillars


১৯ আগস্ট ২০১৯, ১৮:৫৭\nকিউবায় মুসলিম নারীরা। - ছবি : সংগৃহীত\nকিউবার রাজধানী পুরনো হাভানার বিভিন্ন রাস্তায় মনোরম পরিবেশে বোরকা ও হিজাব পরে হাঁটতে দেখা যায় মুসলিম নারীদের। আর সেথানে দিন দিন বাড়ছে এর সংখ্যা। সেখানে ধর্মচর্চা অনেক বেশি বৃদ্ধি পেয়েছে। ইসলাম ধর্মের প্রতি আগ্রহ বেড়েছে নারী-পুরুষদের। ইসলামের আলোয় রীতি-নীতি ভালোভাবেই মেনে চলার চেষ্টা করছে কিউবার নারী-পুরুষরা।\nজনসংখ্যার ০.১ শতাংশ মুসলিম বসবাস করছে এখন কিউবায়। নিরবে ইসলামের প্রসার হচ্ছে সেখানে। অন্য ধর্মের মানুষগেুলো আস্তে আস্তে ভিড়ছে ইসলামের পতাকা তলে।\nতবে ইসালামের দীক্ষায় সেখানে নারীদের জন্য হালাল খাবার খুঁজে পাওয়া এবং পুরো দেশে একটি মাত্র মসজিদ থাকার কারণে ইবাদত-বন্দেগিতে অসুবিধায় পড়তে হয়।\nঅনেক সমস্যার মাঝেও সেখানে নরীদের মধ্যে বড়ছে ধর্মে-ধর্মান্তরিত হওয়ার দৃশ্য। ইসলামের চোখ জুড়ানো ভ্রাতৃত্ব তাদের নতুর করে ভাবাতে শুরু করে। নতুন বিশ্বাসকে গ্রহণ করে: আধ্যাত্মিক উদ্ঘাটন, ধর্মীয় কৌতূহলের কারণে মুসলিমদের সাথে অংশ নেয় অন্য ধর্মের নারীরা। আর এভাবেই বেড়ে চলছে দ্বীনের প্রচার।\n২৭ বছর বয়সী মরিয়ম ক্যামেজো পেশায় একজন সাংবাদিক। যিনি সাত বছর আগে ইসলাম গ্রহণ করেছিলেন। তিনি বলেন সাম্প্রতিক বছরগুলিতে ইসলাম ধর্ম গ্রহণকারী মহিলাদের এবং বিশেষত কম বয়সী মহিলাদের সংখ্যা বেড়েছে।\nমরিয়ম স্থানীয় মুসলিম সম্প্রদায়ের সাথে গভীরভাবে জড়িত এবং হাভানার মসজিদে আরবি এবং কুরআন ক্লাস পাঠদান করান। যা ২০১৫ সালে উদ্বোধন করা হয়েছিল।\n৩৫ বছর বয়সী ইসৌরা আরগুদিন বলেন, দ্বীপে "জ্ঞান" না থাকার কারণে তিনি কিউবার মুসলিম মহিলা হিসাবে অসুবিধার মুখোমুখি হয়েছিলেন।\nকিউবার ইসলামিক লীগের মতে, ১ হাজার ২শ’ জন মহিলাসহ প্রায় ১০ হাজার মুসলমান রয়েছে সেখানে।\nমসজিদ নেই সেই দেশ মুসলমানদের জন্য ভ্রাতৃপ্রতীম নয় এ কথা অনস্বীকার্য। আর খ্রিস্টান সংখ্যাগরিষ্ঠ দেশ কিউবায় মুসলমানদের সংখ্যা মাত্র ১০ হাজার। যা মোট জনসংখ্যার মাত্র ০.১ ভাগ।\nসত্তর ও আশির দশকে মধ্যপ্রাচ্য থেকে কিউবায় পড়তে আসা কিছু ছাত্র ইসলাম প্রচারের কাজ শুরু করেন। ইসলামের মহিমায় উদ্বুদ্ধ হয়ে কিউবার স্থানীয়রা ইসলাম গ্রহণ করা শুরু করেন। এভাবেই ধীরে ধীরে ইসলামের প্রচার বেড়ে যায়। কিউবার দুটি মুসলিম সংগঠন (অরাজনৈতিক) ইসলাম প্রচারে কাজ করে যাচ্ছে।\nমসজিদ না থাকায় কিউবার মুসলিমরা সাধারণত বাড়িতেই তাদের ইবাদত-বন্দেগি করে থাকেন। কারণ কিউবায় জামাতবদ্ধ হয়ে নামাজ পড়ার জন্য নেই কোনো মসজিদ। তবে হাভানায় ‘আরব হাউজ’ নামে একটি ইমিগ্রান্ট ভবনে (বর্তমানে এটি যাদুঘর ও রেস্টুরেন্ট হিসেবে ব্যবহৃত) শুধু জুমার নামাজ পড়ার জন্য কিউবা সরকার অনুমতি দিয়েছে। মাত্র তিন ঘন্টার জন্য খুলে দেওয়া হয় ভবনটি। আশ্চর্যের ব্যাপার হলো, ঐখানে নামাজ পড়তে পারবে শুধু যারা নন-কিউবান মুসলিম তারা। কিউবার মুসলিমদের ক্ষেত্রে সে অনুমতিও নেই।\nহাভানার বাইরে কিউবার উপকূলীয় শহর আলমারায় প্রতি শুক্রবার খেলার মাঠে গুটিকয়েক মুসলিম জুমার নামাজের জন্য জড়ো হন। তারা যখন খেলার মাঠে নামাজের জন্য দাঁড়িয়ে যান, তখন তাদের পাশ দিয়ে বিকিনি পড়ে হেঁটে যায় মেয়েরা। মদের বোতল হাতে পার্কে বসে থাকা যুবক তাকিয়ে দেখে নামাজ পড়ার দৃশ্য। এদেশে যৌনতা, মদ এবং শুকরের মাংস ডাল-ভাতের মতো।\nভাবা যায়, মুসলিমদের কতটা কষ্ট স্বীকার করে সেখানে চলতে হয়।পৃথিবীতে আর কোনো সম্প্রদায়ের তাদের জীবনবিধান মেনে চলতে গিয়ে এমন কষ্ট স্বীকার করতে হয় কিনা আমার জানা নেই। অথচ সেই ইসলামকে প্রগতিশীল দাবিদার তথাকথিত সুশীলরা বলে বেড়ায় ইসলাম সন্ত্রাসের ধর্ম। যাদের কারনে ও যাদের প্রচার-প্রচারণায় ইসলামকে সন্ত্রাসী ধর্ম হিসেবে আজ জাহির করা হচ্ছে- এ দুপক্ষের মধ্যে কোনো পার্থক্য দেখি না। কিউবায় না-আল্লাহতে বিশ্বাসীদের সংখ্যা নেহাত কম নয়। তবু তারা আল্লাহতে বিশ্বাসীদের কখনো আঘাত দিয়ে কথা বলে না আমাদের দেশের তথাকথিত না-আল্লাহতে বিশ্বাসীদের মতো।\nকিউবায় মুসলিম জীবনাচার মেনে চলা কষ্টকর হলেও স্থানীয়রা যথাসম্ভব তাদের সহায়তা করেন। বিশেষ করে হালাল খাবার খুঁজে পেতে তাদের অনেক কষ্ট স্বীকার করতে হয়।সমগ্র কিউবায় মুসলিমদের জন্য কোনো হালাল মাংসের দোকান নেই।\nউল্লেখযোগ্য দুজন কিউবান নওমুসলিম: আলী নিকোলাস কোসিও, সাবেক পররাষ্ট্র মন্ত্রী, বর্তমানে তিনি ‘ভয়েস অব ইসলাম’ নামের একটি রেডিও স্টেশনে সাংবাদিকতা করছেন। জুয়ান কার্লোস গোমেজ, সাবেক বিখ্যাত কিউবান বক্সার।\nকিউবায় দ্রুত বাড়ছে মুসলিম জনসংখ্যা\nপ্রথমবারের মতো কোনো পোপ কিউবায় গিয়েছিলেন ১৯৯৮ সালে। পোপ দ্বিতীয় জন পল কমিউনিস্ট রাষ্ট্রটি সফর করেছিলেন। সফরটির মাধ্যমে ভ্যাটিকান আর ১৯৫৯ সালে ক্ষমতায় গিয়ে ধর্ম নিষিদ্ধকারী কিউবার প্রেসিডেন্ট ফিদেল ক্যাস্ট্রোর মধ্যকার বিরোধের অবসান ঘটে। ক্যাথলিক খ্রিষ্টানদের সর্বোচ্চ নেতাকে কিউবার সংখ্যাগুরু ক্যাথলিক জনতা অত্যন্ত উদ্দীপনার সাথে স্বাগত জানিয়েছিল। হাভানায় ক্যাস্ট্রোসহ লাখ লাখ লোক ধর্মীয় অনুষ্ঠানে উপস্থিত ছিলেন।\nএই ডামাডোলে কিউবানদের অন্য একটি ছোট্ট গ্রুপ ধর্মের প্রতি সরকারের ক্রমবর্ধমান সহিষ্ণুতার বিষয়টি লক্ষ্য করে। তারা মনে করতে থাকে, খ্রিষ্টান ধর্মের ব্যাপারে সরকার যেহেতু নমনীয় হয়েছে,ইসলামও সমস্যায় পড়বে না। কিউবা শিগগিরই ক্রমবর্ধমান হারে ইসলামকেও গ্রহণ করবে। তাদের বিশ্লেষণ ঠিক ছিল বলেই মনে হচ্ছে।\nইসলাম এখন কিউবায় দ্রুত বেড়ে চলেছে। তবে তা নীরবে। এখন সেখানে প্রায় ১০ হাজার মুসলিম বাস করে। কিউবার এক কোটি ১৩ লাখ জনসংখ্যার মধ্যে তারা একেবারেই ক্ষুদ্র অংশ। কিন্তু ১৯৯০-এর দশকে অল্প কিছু মুসলিমের বিষয়টি মাথায় রাখলে তাদের বৃদ্ধি ব্যাপক বলে মানতেই হবে। ‘কমিউনিস্ট পার্টি ধর্মীয় বহুত্বের দরজা খুলে দেয়ার সিদ্ধান্ত নিয়েছিল। ফলে স্বাভাবিকভাবেই ইসলাম বিকশিত হতে থাকে।’ এটা ছিল আটলান্টার ইমোরি বিশ্ববিদ্যালয়ের রাজনীতি বিজ্ঞানের সহযোগী অধ্যাপক মাইকেল লিও ওয়েন্সের বিশ্লেষণ।\nকিউবায় ইসলামের প্রচার-প্রসার ঘটছে মূলত ছাত্র আর কূটনীতিবিদদের সংস্পর্শে আসার মাধ্যমে- এমনটিই মনে করেন স্পেনের বার্সেলোনাভিত্তিক সাংবাদিক জুয়ান আলভারো। ২০১৪ সাল থেকে আলভারো কিউবার মুসলিমদের জীবনযাপন নিয়ে ছবি তুলে যাচ্ছেন। বিশেষ করে কিউবার রাজধানী হাভানার মুসলিমদের প্রতি তার আগ্রহ ব্যাপক। অতি সম্প্রতি আলভারো কিউবায় ফিরেছেন। তিনি এখন আরো গভীরভাবে তার কাজে মনোনিবেশ করেছেন।\nআলভারোর পরিচিত ওসমান রেয়েস ইসলাম গ্রহণ করেছেন ২০১৫ সালের জুনে। আলভারো জানান, ওসমান তাকে জানিয়েছেন, ইসলাম তাকে ‘আরো স্বাধীনতার’ অনুভূতি দিয়েছে। ওসমান বাস করেন কিউবার মধ্যাঞ্চলীয় নগরী ক্যামাগুয়েতে। ২০০০ সালের প্রথম দিকে স্থানীয় মুসলিমরা সেখানে একটি বাড়িতে চলনসই ধরনের মসজিদ নির্মাণ করেছেন।\nপিউ রিসার্চ সেন্টারের তথ্য অনুযায়ী, ইসলাম হলো বিশ্বের সবচেয়ে দ্রুতগতিতে বাড়তে থাকা ধর্ম। ২০৫০ সাল নাগাদ মুসলিমদের সংখ্যা বাড়বে প্রায় ৭৩ শতাংশ। বিশ্বের সবচেয়ে দ্রুত গতিতে বাড়তে থাকা একটি ধর্মের অংশ হলেও কিউবার মুসলিমরা দৃশ্যত অদৃশ্যমান। অন্যদের কাছে তো নয়ই, এমনকি অন্য কিউবানদের কাছেও নয়। আলভারো বলেন, তার কিউবার বন্ধুরা পর্যন্ত জানিয়েছে, হাভানায় তারা কোনো মুসলমানকে চেনে না।\n১৯৯০-এর দশকের প্রথম দিকে কিউবায় যে কয়েকজন মুসলমান ছিলেন, তারা তাদের ধর্মচর্চার জন্য নির্যাতনের মুখে পড়বেন বলে শঙ্কায় ছিলেন। অবশ্য এখন দিন বদল হয়েছে। তাদের এখন নেতা আছে, শিক্ষক আছে, ইবাদত করার জন্য বড় বড় বাড়ি আছে। নামাজ পড়ার পোশাক দেয়া হয়, রমজান মাসে মুসল্লিদের গোশতও সরবরাহ করা হয়।\nইসলাম গ্রহণ মানে কিউবানদের জীবনে ব্যাপক পরিবর্তন আনা। তাদেরকে তখন শূকর খাওয়া বন্ধ করতে হয়, অ্যালকোহল পান করা যায় না। বেশির ভাগ কিউবান মুসলিম সেটা মেনেও নেন। অবশ্য, যেখানে ইমাম নেই, সেখানে ইসলাম গ্রহণের পরও অনেকে আগের রীতিনীতি অনুসরণ করতে থাকেন।\nকিউবা এখন সামগ্রিকভাবে সন্ধিক্ষণে রয়েছে। ফিদেল ক্যাস্ট্রো মারা গেছেন। এখন কিউবার আবার ধর্মীয় পুর্নজাগরণ ঘটে কি না তা দেখার অপেক্ষায় আছে অনেকে। জীবিত থাকার সময়ই ক্যাস্ট্রো তার ভাই রাহুলের হাতে দেশের দায়িত্বভার দিয়ে গিয়েছিলেন। তিনি এখনো বেশ শক্তিশালী ও দৃঢ়চেতা। তবে ফিদেল ক্যাস্ট্রোর মৃত্যুতে কিছুটা সমস্যাও হবে। কিউবান সরকারে থাকা কট্টরপন্থীরা তাদের সবচেয়ে বড় পৃষ্ঠপোষক হারিয়েছে। এখন কোন পথে কিউবা যাবে, তা নিয়ে দ্বিধায় রয়েছে কিউবানরা। ধর্ম আরো বেশি সুযোগ পাবে, না তাদের ওপর নির্যাতন নেমে আসবে; তা তারা নিশ্চিত হতে পারছে না। এটাই এখন কিউবার সবচেয়ে বড় প্রশ্ন।-\nকিউবায় প্রথম মসজিদ স্থাপন করছে সৌদি আরব\nকমিউনিস্ট দেশ কিউবায় ইসলামের অনুসারীদের সংখ্যা ক্রমেই বাড়ছে। অথচ কিউবায় নেই মসজিদ, নেই কোন হালাল মাংসের দোকান। সম্প্রতি কিউবায় দীর্ঘ পাঁচ দশকের কমিউনিস্ট শাসন শিথিল হতে শুরু করেছে। কিন্তু কিউবার মুসলমানরা কতটা স্বাধীনভাবে তাদের ধর্ম পালন করতে পারছেন বা সেখানে একজন মুসলিম হিসেবে ধর্মীয় অনুশাসন মেনে চলা কতটা কঠিন সে প্রশ্ন থেকেই যায়।\nছোট্ট এক উপকুলীয় শহর আলামারার এক পরিত্যক্ত খেলার মাঠে প্রতি শুক্রবার জুমার নামাজের জন্য জড়ো হন কয়েকজন কিউবান মুসলিম। এই শহরে হাতে গোনা অল্প কয়েকজন মুসলিমের বসবাস।\nকিউবার মতো একটা দেশে ইসলামিক রীতি এবং ঐতিহ্য মেনে চলার চ্যালেঞ্জ খুবই স্পষ্ট।\nহোর্হে এলিয়াস সম্প্রতি ইসলামে দীক্ষা নিয়েছেন। তার মুসলিম নাম ইসা। গত বছর অপর কয়েকজন মুসলিমের সাথে মক্কায় গিয়ে হজ্জ্বও করে এসেছেন।\nতিনি বলছিলেন, কিউবায় একজন মুসলমান হিসেবে ধর্ম মেনে চলা একদিকে খুব সহজ, আবার অন্যদিকে খুবই জটিল। তার বর্ণনায়-\nআমরা এখনো খুবই ছোট্ট এক সম্প্রদায়। অনেক সময় মুসলিম হিসেবে জীবনযাপন আমাদের জন্য অতটা সহজ নয়। যেমন ধরুন, আমরা হালাল খাবার চাই, কিন্তু সেটা পাওয়া সহজ নয়। আর কিউবায় লোকজন প্রচুর শুকরের মাংস খায় এবং মদ পান করে। আপনি জানেন, ইসলামে এসব নিষিদ্ধ। তবে এটা কোন বড় সমস্যা নয়। এখানকার মানুষ খুব ভালো। সবার সঙ্গে আমাদের সম্পর্ক খুবই চমৎকার। তবে এটা সত্য যে, মুসলিম হিসেবে স্বাভাবিক জীবনযাপন করার ক্ষেত্রে আমাদের কিছু সমস্যা রয়েই যায়।\nকিউবার রাজধানী হাভানায় মুসলমানদের নামাজ পড়ার জায়গা এখন পর্যন্ত একটাই। আর সেটা হলো ইমাম ইয়াইয়া পেড্রো টোরেজের বাড়ির আঙ্গিনা। তিনি কিউবার ইসলামিক লীগের প্রেসিডেন্ট। ইমাম পেড্রো টোরেজ অবশ্য স্বীকার করলেন যে,\nকিউবার মত দেশ, যেখানে মদ্য পান আর খোলামেলা যৌনতা একেবারেই স্বাভাবিক ব্যাপার, শুকর যেখানে জাতীয় খাদ্য, সেখানে কড়াকড়িভাবে ইসলাম মেনে চলা খুবই কঠিন।\nসম্প্রতি কিউবা সফরে এসেছিলেন তুরস্কের প্রেসিডেন্ট রেসিপ তাইয়িপ এরদোয়ান। কলম্বাসের অনেক আগে মুসলমানরাই প্রথম দ্বাদশ শতকে কিউবায় নেমে আমেরিকা আবিস্কার করে বলে দাবি করে তিনি কিছুদিন আগে বিতর্ক সৃষ্টি করেন। কিউবার নেতা রাউল ক্যাস্ত্রোর সঙ্গে বৈঠকে প্রেসিডেন্ট এরদোয়ান কিউবার প্রথম মসজিদ তৈরি করে দেয়ার প্রস্তাব দেন।\nকিন্তু প্রেসিডেন্ট এরদোগানের এই প্রস্তাবের আগেই মসজিদ তৈরির কাজ শুরু করে দিয়েছে সৌদি আরব। হাভানার শিল্পাঞ্চলের কাছে সৌদি অর্থে তৈরি হতে যাচ্ছে কিউবার প্রথম মসজিদ। কিউবার ছোট্ট মুসলিম সম্প্রদায় শীঘ্রই এখানে এসে নামাজ আদায় করতে পারবেন বলে আশা করা যাচ্ছে।\nবলিভিয়ায় বিক্ষোভকারীদের রাষ্ট্রীয় গণমাধ্যম দখল, উত্তেজনা বৃদ্ধি\nবার্লিন দেয়াল পতন যেভাবে বদলে দিয়েছিল পৃথিবী\nইউরোপের সবচেয়ে বড় মসজিদ\nঅনুষ্ঠানে অতিথিদের পাতে গাঁজা মেশানো কেক, তারপর...\nরাশিয়ায় সহকর্মীর গুলিতে ৮ সৈন্য নিহত\n৩টি ডিমের দাম ১৬৭২ টাকা! ফরিদপুরে আনসার আল ইসলামের ২ সদস্য গ্রেফতার মির্জা ফখরুলের সাথে শিবির নেতাদের সাক্ষাত রোহিঙ্গা নারীর স্বামী জেলা মুক্তিযোদ্ধা লীগ সভাপতি! সরকার কোনো সিন্ডিকেটের হাতে জিম্মি থাকতে পারে না : মন্ত্রী আড়াইহাজারে যুবকের লাশ উদ্ধার সেই ভাইরাল সুমিকে বাবার কাছে হস্তান্তর নরসিংদীতে পুলিশের সাথে ‘বন্দুকযুদ্ধে’ ডাকাত নিহত স্বপ্নের ফর্মে মায়াঙ্ক আগরওয়াল আমুর জন্মদিনে ফুলেল শুভেচ্ছা জানালেন বঙ্গবন্ধু সাংস্কৃতিক জোট ইসলামী আন্দোলনের কর্মীদের কোন অবসর নেই : সেলিম উদ্দিন


পোস্টটি দেখেছেঃ ৪৪৭\nআমি আপনাদের জন্য একটি গুরুত্তপূর্ণ লেখা নিয়ে উপস্থিত হয়েছি যে লেখার মধ্যে খুব মূল্যবান দোয়া উল্লেখ করে দিয়েছি। পেরেশানী ও চিন্তা মুক্তির পরীক্ষিত দোয়া , ঋণ থেকে মুক্তি পাওয়ার সর্বশ্রেষ্ঠ দোয়া।\nএই লেখটি সেই সব লোকদের জন্য খুব উপকারে আসবে যারা অনেক ঋণ গ্রস্থ এবং ঋণের কারণে চিন্তিত ঋণ আদায় করতে পারছেন না। ঋণ আদায় করতে অক্ষম হয়ে গেছেন। আমি যেই দোয়াটি আপনাদের জন্য উল্লেখ করেছি এই দোয়াটির আমল নিয়মিত করতে হবে এবং মনে বিশ্বাস রাখতে হবে তাহলে অবশ্যই আপনারা এই দোয়াটির ফলাফল পাবেন এই দোয়াটি পরীক্ষিত একটি দোয়া। তাহলে আসুন আগে হাদীসটি জানি তার পরে কিভাবে আমল করতে হয় তা শিখিয়ে দিব। আসুন শুরু করি…\nঅর্থ: রাসুলুল্লাহ সা. একদিন মসজিদে নববীবির ভিতরে ঢুকলেন। ঢুকেই দেখলেন একজন সাহাবী মসজিদে নববীর ভিতরে আছে।যেই সাহাবীর নাম আবু উমামাহ (রা.)। অতপর আল্লাহর রাসুল (সা. ) তার কাছে জানতে চাইলেন তুমি এই সময় মসজিদে কেন? এখন তো নামাজের সময় না।\nহযরত আবু উমামাহ রা. বললেন, ইয়া রাসুলুল্লাহ! আমাকে আমার অনেক চিন্তা ও ঋণ এই সময়ে মসজিদে আসতে বাধ্য করেছে। রাসুলে কারীম সা. বললেন, তোমাকে কি আমি একমন একটি দোয়া শিখাবো না!\nযে দোয়া পাঠ করলে আল্লাহ রাব্বুল আলামিন তোমার চিন্তাসমূহ দুরভিত করে দিবেনও তোমার সব ঋণ আদায় করার তাওফিক দিবেন। হযরত আবু উমামাহ রা. বললেন, অবশ্যই ইয়া রাসুলুল্লাহ আপনি আমাকে শিখিয়ে দিন। আবু উমামাহ রা. বলেন আল্লাহর রাসুল সা. আমাকে বললেন তুমি সকালে এবং সন্ধায় এই দোয়াটি পাঠ করবে :\nউচ্চারণ : আল্লা-হুম্মা ইন্নী আউযু বিকা মিনাল হাম্মি ওয়াল হাযান, ওয়া আ‘ঊযু বিকা মিনাল-‘আজযি ওয়াল-কাসাল, ওয়া আ‘ঊযু বিকা মিনাল-বুখলি ওয়াল-জুবন, ওয়া আ‘ঊযু বিকা মিন গালাবাতিত দায়নি ওয়া কহরির- রিজাল।\nসন্মনিত পাঠক এই হাদীস থেকে আমরা জানতে বুঝতে পেরেছি যে, এই দোয়াটি এই নিয়মে পাঠ করলে আল্লাহ রাব্বুল ইজ্জত আমাদের থেকেও চিন্তা-পেরেশানি দুরভিত করে দিবেন এবং ঋণ পরিশোধের ব্যবস্থা করে দিবেন। যেমনি ভাবে আবু উমামার রা. চিন্তা-পেরেশানি আল্লাহ তায়ালা দূর করে দিয়েছেন। তাবে অবশ্যই সকালে এবং সন্ধায় এই দোয়াটি নিয়মিত পাঠ করতে হবে এবং মনে অব্যশই বিশ্বাস থাকতে হবে। তাহলে উপকারে আসবে ইনশাআল্লাহ।


প্রধানমন্ত্রী আবাস যোজনায় কারা পাবেন 1,20,000 টাকা? বাদ গেল কাদের নাম? জানুন বিস্তারিত। – Update News\nHome/নিউজ/প্রধানমন্ত্রী আবাস যোজনায় কারা পাবেন 1,20,000 টাকা? বাদ গেল কাদের নাম? জানুন বিস্তারিত।\nkolkata buzz24x7 September 8, 2021\tনিউজ Leaveacomment 32 Views\nTags abas yojona bengali news viral news\nPrevious আবার আগের ক’ষ্টের জীবনে ফিরে গেছেন রানাঘাটের রানু মন্ডল! কি বললেন তিনি? ভাইরাল হল ভিডিও।\nNext লেবুর খোসা ফেলে না দিয়ে তৈরি করুন দারুন উপকারী এই প্রাকৃতিক কীটনাশক! রইল পদ্ধতি।


ওমানের মাসকট যেন তারাকাদের মিলনমেলা.. – ZoomBangla News\nওমানের মাসকট যেন তারাকাদের মিলনমেলা..\nওমানে বসবাসরত বাঙালিদের জন্য প্রথমবার বসেছিলো এতো বিশাল আয়োজন। বৃহস্পতিবার সন্ধ্যা থেকে মধ্য রাত অবধি বাংলার তারকাদের নানা বিনোদনমূলক উপস্থাপনায় যেনো এক টুকরো বাংলাদেশেরই আস্বাদ পেয়েছিলো প্রবাসীরা। আর এখানে শুধু প্রবাসী বাঙালিদের মাতিয়ে তুলেছিলেন ঢাকাই ছবির তারকারা। যেনো ওমানের মাস্কট শহর মুহূর্তের জন্য হয়ে ওঠেছিলো এক টুকরো বাংলাদেশ।\nবাংলাদেশের শিল্প-সংস্কৃতিকে মধ্যপ্রাচ্যের দেশ ওমানের বুকে তুলে ধরতে প্রথমবারের মতো রাজধানী শহরে আয়োজন করা হয় ‘ঢালিউড ব্লাস্ট’ নামে একটি সংস্কৃতি ও বিনোদনমূলক অনুষ্ঠান। যেখানে বৃহস্পতিবার সন্ধ্যা থেকে ঢাকাই তারাদের ঝলকানিতে আলো ছড়ায় ওমানের মাসকট শহর! এদিন উপস্থিত প্রবাসী বাঙালিদের বিনোদনে মাতিয়ে তুলেন সিনেমা, সংগীত ও ছোট পর্দার অসংখ্য ছোট বড় তারা!\nওমানের অনুষ্ঠানকে ঘিরে সেখানে একসঙ্গে মেতেছিলেন দেশের তারকা অভিনেতা শাকিব খান থেকে শুরু করে গানের যুবরাজ আসিফ আকবর, চিত্রনায়িকা বিদ্যা সিনহা মীম, বিপাশা কবির, আইরিন, ডন, চিত্রনায়ক নিরব, সাঞ্জু জন, সিদ্দিক, বাউল সম্রাট কুদ্দুস বয়াতি, পড়শি, আয়শা মৌসুমীসহ অনেকেই। প্রবাসী ভক্ত অনুরাগীদের সঙ্গেতো বটেই এসময় শাকিব-আসিফের মতো তারকাদের সঙ্গে সেলফি তোলায় মেতে ওঠেন অন্যান্য তারকারাও।


টিভি || BinodonBarta.com\nহানিমুন কোথায় করছেন সাবিলা?\nহয়ে গেল জনপ্রিয় মডেল-অভিনেত্রী সাবিলা নূরের বিয়ে। শুক্রবার রাজধানীর বেইলি রোডে অফিসার্স ক্লাবে তাদের বিয়ের আনুষ্ঠানিকতা সম্পন্ন হয়। বিয়ের পর এখন হানিমুনের প্রস্তুতি চলছে। ইউরোপের গ্রিসে মধুচন্দ্রিমায় যাওয়ার প্রাথমিক পরিকল্পনার কথা জানিয়েছেন এ অভিনেত্রী। অভিনেত্রী সাবিলার বরের নাম নেহাল সুনন্দ তাহের। পেশায় তিনি বেসরকারি টেলিভিশন চ্যানেল এসএ টিভির ব্রডকাস্ট প্রকৌশলী হিসেবে কর্মরত আছেন। তিন বছর আগে বন্ধু তৌসিফের মাধ্যমে নেহালের সঙ্গে পরিচয় বলে জানালেন সাবিলা। শুরুতে বন্ধুত্ব থাকলেও একসময় দুজনের একসঙ্গে পথচলার সিদ্ধান্ত নেন। সাবিলা বলেন, আমাদের তিন বছরের বন্ধুতার সম্পর্ক। সেই বন্ধুত্ব থেকেই এক বন্ধনে আবদ্ধ হলাম আমরা। সবার…\nবৃষ্টিস্নাত রাতে সাবিলা নূরের বিয়ে!\nবিয়ের পিঁড়িতে বসলেন সাবিলা-নেহাল। বৃষ্টিস্নাত রাতে আজ ছোটপর্দার জনপ্রিয় অভিনেত্রী সাবিলা নূরের আজ শুভ পরিণয় হচ্ছে। গতকাল রাতে রাজধানী ঢাকার একটি ক্লাবে তাঁর হলুদসন্ধ্যার আয়োজন করা হয়। সাবিলার পাত্র দীর্ঘদিনের প্রেমিক নেহাল সুনন্দ তাহের, তিনি বর্তমানে একটি বেসরকারি টেলিভিশন চ্যানেলে কর্মরত। টানা তিন বছর চুটিয়ে প্রেমের পর নেহালের ঘরনি হচ্ছেন সাবিলা। আজ (২৫ অক্টোবর) রাজধানীর একটি অভিজাত ক্লাবে বিয়ের আয়োজন করা হয়। অনুষ্ঠানে বর ও কনেপক্ষের লোকজন তো ছিলেনই। সন্ধ্যা থেকেই সেখানে জড়ো হতে থাকেন বর-বধূর কাছের মানুষেরা। এরপর অনুষ্ঠানস্থল হয়ে ওঠে তারার হাট। নব বর-বধূকে শুভ কামনা জানাতে হাজির…\nমসজিদের পাশেই শায়িত হবেন অভিনেতা হুমায়ূন সাধু\nজনপ্রিয় অভিনেতা ও নির্মাতা হুমায়ূন সাধু রাজধানীর একটি হাসপাতালে মারা গেছেন (ইন্নালিল্লাহি … রাজিউন)। বৃহস্পতিবার দিবাগত রাত দেড়টার দিকে তিনি শেষ নিঃশ্বাস ত্যাগ করেন বলে নিশ্চিত করেছেন নির্মাতা মোস্তফা সরয়ার ফারুকী। এ সময় সেখানে তার পরিবারের সদস্যরা ছিলেন। তার পরিবারের সদস্যরা জানান, আজ (শুক্রবার) বাদ জুমা রাজধানীর তেজগাঁওয়ের রহিম মেটাল জামে মসজিদে হুমায়ূন সাধুর জানাজা অনুষ্ঠিত হবে। এর পর ওই মসজিদের কবরস্থানে তার দাফন সম্পন্ন হবে। গত রোববার দ্বিতীয়বারের মতো ব্রেনস্ট্রোক করায় রাজধানীর স্কয়ার হাসপাতালে লাইফসাপোর্টে রাখা হয়েছিল নির্মাতা ও অভিনেতা হুমায়ূন সাধুকে। নিউরোলজি বিভাগের ইনটেনসিভ কেয়ার ইউনিটে (আইসিইউ) সাধুকে…\nঅভিনেত্রী সাবিলা নূরের গায়েহলুদ সম্পন্ন\nজনপ্রিয় অভিনেত্রী সাবিলা নূরের গায়েহলুদ সম্পন্ন হয়েছে। বৃহস্পতিবার রাজধানী ঢাকার একটি ক্লাবে তার হলুদসন্ধ্যার আয়োজন করা হয়। আজ শুক্রবার বিয়ের আনুষ্ঠানিকতা সম্পন্ন হবে। সাবিলার পাত্র দীর্ঘদিনের প্রেমিক নেহাল সুনন্দ তাহের। তিনি বর্তমানে একটি বেসরকারি টেলিভিশন চ্যানেলে কর্মরত। টানা তিন বছর চুটিয়ে প্রেমের পর নেহালের ঘরনি হচ্ছেন সাবিলা। রাজধানীর একটি অভিজাত ক্লাবে বিয়ের আয়োজন সম্পন্ন হবে। আর ২৭ অক্টোবর হবে বৌভাত। ২০১৪ সালে মডেলিং দিয়ে বিনোদন অঙ্গনে ক্যারিয়ার শুরু করেন সাবিলা নূর। ‘ইউটার্ন’, ‘জোনাকির আলো’, ‘বুলেট প্রুফ ম্যারেজ’, ‘থ্রি ফ্রেন্ডস’, ‘ক্ষরণ’, ‘অপরাজিতা তুমি’সহ অনেক দর্শকপ্রিয় নাটকে অভিনয় করেছেন তিনি। টিভি বিজ্ঞাপনেও…\nব্যক্তিগত কারণে অভিনয় থেকে দূরে আছি : মাহফুজ আহমেদ\nOctober 23, 2019 Binodon Desk\nজনপ্রিয় অভিনেতা ও নির্মাতা মাহফুজ আহমেদ এক বছরেরও বেশি সময় ধরে মিডিয়ায় কাজ করছেন না । ব্যক্তিগত এবং ব্যবসায়িক কাজ নিয়েই ব্যস্ত আছেন।আজ এ তারকার জন্মদিন। তবে এ নিয়ে কোনো আয়োজন নেই তার। দিনটি উদযাপন, অভিনয় এবং অন্যান্য প্রাসঙ্গিক বিষয় নিয়ে কথা বলেছেন তিনি প্রশ্ন: আজকের দিনটি কীভাবে উদযাপন করবেন? মাহফুজ: আমি বরাবরই আমার জন্মদিন নীরবে-নিভৃতে কাটানোর চেষ্টা করি। আমার স্ত্রী এবং সন্তানের সঙ্গেই কাটানোর পরিকল্পনা করেছি। জন্মদিন কখনও আয়োজন করে পালন করার চেষ্টা করিনি। প্রশ্ন: কেন করেননি? মাহফুজ: আমি যে কালচারে বড় হয়েছি, গ্রামের যে পরিবার থেকে এসেছি, তাতে…\nভাঁড়ামি হলো জোর করে হাসানো : তুষার খান\nগত চার মৌসুমের সাফল্যের পর বেসরকারি টেলিভিশন চ্যানেল এনটিভিতে আর একদিন পরেই শুরু হতে যাচ্ছে জনপ্রিয় স্ট্যান্ড-আপ কমেডি শো ‘মার্সেল প্রেজেন্টস হা-শো’র পঞ্চম মৌসুম। স্বাভাবিকভাবেই এই শোর হালহকিকত জানতে আগ্রহী দর্শক। এবার বিচারক হিসেবে থাকছেন চিত্রনায়ক আমিন খান, অভিনেতা তুষার খান ও নৃত্যশিল্পী মুনমুন আহমেদ। অনুষ্ঠানটি যৌথভাবে প্রযোজনা করছেন জাহাঙ্গীর চৌধুরী ও কাজী মোহাম্মদ মোস্তফা। উপস্থাপনা করবেন ‘মীরাক্কেল’খ্যাত স্ট্যান্ড-আপ কমেডিয়ান আবু হেনা রনি। এর আগে দ্বিতীয় মৌসুমে বিচারক ছিলেন জনপ্রিয় অভিনেতা তুষার খান। সেই মৌসুমটি দারুণ উপভোগ করেছিলেন। অডিশনেও বিচারক ছিলেন। পঞ্চম মৌসুমেও অন্যতম বিচারক তিনি। তুষার খান জানালেন, বিভিন্ন…\nগতকাল সোমবার বিকেলে বিচ্ছেদের ব্যাপারটি নিশ্চিত করেছেন মারিয়া মিম। অবশেষে ভেঙে গেল অভিনেতা সিদ্দিক-মিমের সংসার। দু-একদিনের মধ্যে বিচ্ছেদের কাগজপত্র সিদ্দিকের হাতে পৌঁছাবে বলে জানা গেছে। ২০১২ সালের ২৪ মে বাংলাদেশি বংশোদ্ভূত স্পেনের নাগরিক মারিয়া মিমকে বিয়ে করেন সিদ্দিক। ২০১৩ সালের ২৫ জুন তাঁরা পুত্রসন্তানের বাবা-মা হন। অনেক দিন ধরেই এ দম্পতির মধ্যে মনোমালিন্য চলছে। গেল তিন মাস ধরে স্বামীর কাছ থেকে আলাদা ছিলেন মিম। সিদ্দিকের বিরুদ্ধে স্বাধীনতায় হস্তক্ষেপ ও পরকীয়ায় আসক্তির অভিযোগ এনেছেন মিম। এর আগে মারিয়া মিম বলেন, ‘সিদ্দিক নিজেও শোবিজের মানুষ। অভিনয় ও মডেলিং করে। এতে আমার কোনো…\nসিদ্দিক আমার সঙ্গে প্রতারণা করেছে : মিম\nশোনা যাচ্ছে অভিনেতা সিদ্দিক ও মারিয়া মিমের সংসারে ভাঙনের সুর। প্রায় তিন মাস ধরে আদালা থাকছেন তারা। অথচ পরিবারের সম্মতি নিয়ে ভালোবেসেই ঘর বেঁধেছিলেন দুজন। সিদ্দিককে নিয়ে নানা অভিযোগ মিমের। মিম জানান, শুধু মিডিয়ায় কাজ করতে না দেয়ায় তারা আলাদা থাকছেন এমন নয়। সিদ্দিকের সঙ্গে সংসার না করার শত শত কারণ রয়েছে। এমন অনেক বিষয় রয়েছে যা বললে গ্রেফতার হবেন সিদ্দিক। তবে এর আগে সিদ্দিক জানান, কেবল মিডিয়ায় কাজ করতে না দেয়াতে আলাদা থাকছেন মিম। মিমকে তিনি তার সংসারে ফিরে আসার আহ্বানও জানান। মারিয়া মিমের আরও অভিযোগ, বিয়ের পর থেকে…\n‘তুমি চলে এসো, আমাদের সংসারটা বাঁচাও’ : সিদ্দিক\nঅভিনেতা সিদ্দিকুর রহমান ও মারিয়া মিমের পরিবারের সম্মতি নিয়ে বিয়ে হয়েছিল । ৮ বছরের সংসারে তাদের একটি পুত্রসন্তানও রয়েছে। সম্প্রতি মডেলিং করতে না দেওয়ার অভিযোগে সিদ্দিককে ডিভোর্স দেবেন বলে জানান মারিয়া মিম। তবে সিদ্দিকও চান না সংসার ছেড়ে মডেলিং করুক স্ত্রী। মঙ্গলবার সকালে সিদ্দিক বলেন, ‘আকস্মিকভাবে সে বলছে মডেলিং করবে। কিন্তু আমাদের ছোট একটা শিশু আছে, তাকে দেখভাল করবে কে? আমি থাকবো কক্সবাজার সে থাকবে রংপুর বাচ্চাটাকে দেখবে কে? আমরা যখন বিয়ে করি তখন এরকম কোনো চিন্তার কথা বলেনি। এমনকী সংসার শুরুর সময়েও বলেনি যে সে মডেলিং করবে। এখন হুট…


নতুন উপ-উপাচার্য পেলো ডিআইইউ শিক্ষার্থীরা\nইসমাম হোসেন,ডিআইইউ প্রতিনিধি : ঢাকা ইন্টারন্যাশনাল ইউনিভার্সিটি (ডিআইইউ)'র উপ-উপাচার্য নিযুক্ত হয়েছেন ডুয়েট'র সিভিল বিভাগের সাবেক অধ্যাপক ড. গনেশ চন্দ্র সাহা।\nগণপ্রজাতন্ত্রী বাংলাদেশের মহামান্য রাষ্ট্রপতি ও ঢাকা ইন্টারন্যাশনাল ইউনিভার্সিটির চ্যান্সেলর মোঃ আব্দুল হামিদ পরবর্তী ৪ বছরের জন্য তাঁকে এ পদে নিয়োগ করেছেন।\n১৬-মার্চ (মঙ্গলবার) শিক্ষা মন্ত্রনালয়ের এক প্রজ্ঞাপনের মাধ্যমে এ তথ্য জানানো হয়।\nএদিকে নতুন প্রো-ভাইস চ্যান্সেলর অধ্যাপক ড.গনেশ চন্দ্র সাহাকে ডিআইইউ সাংবাদিক সমিতি, ডিআইইউয়ের ইংলিশ ডিপার্টমেন্টের এলিট ইংলিশ ক্লাব, সিভিল ক্লাব, সোশিওলজি ক্লাব সহ সকল সংগঠন থেকে শুভেচ্ছা ও অভিনন্দন জানানো হয়েছে।\nউল্ল্যেখ্য, অধ্যাপক ড. গণেশ চন্দ্র সাহা তারঁ পেশাদারি জীবনে ডুয়েটের ডিনের দায়িত্ব ও পালন করেছেন।\nউপ-উপাচার্য অধ্যাপক ড. গনেশ চন্দ্র সাহা ১৯৬৩ সালের ১-লা অক্টোবর টাংগাইল জেলার দেলদুয়ার উপজেলার এলাসিন গ্রামের সম্ভ্রান্ত হিন্দু পরিবারে জন্মগ্রহণ করেন। তিনি ১৯৯৩ সালে ডুয়েটে যোগদানের পর থেকে বিভিন্ন বিভাগের বিভাগীয় প্রধান, পরিচালক\nও ডীন সহ অনেক গুরুত্বপূর্ণ দায়িত্ব পালন করেন। এনভায়রনমেন্টাল ইঞ্জিনিয়ারিং এ তার বহু গবেষণা প্রবন্ধ দেশীয় ও আন্তর্জাতিক জার্নালে প্রকাশিত হয়েছে।\nউপ-উপাচার্য হিসেবে নিয়োগ পাওয়ায় ড. গনেশ চন্দ্র সাহা বলেন, 'গণপ্রজাতন্ত্রী বাংলাদেশের মহামান্য রাষ্ট্রপতি ও বাংলাদেশ সরকারের মাননীয় প্রধানমন্ত্রীকে অশেষ ধন্যবাদ ও কৃতজ্ঞতা জানাচ্ছি। আমি সর্বাত্মক চেষ্টা করবো ঢাকা ইন্টারন্যাশনাল ইউনিভার্সিটিকে সামনের দিকে এগিয়ে নিয়ে যেতে। বাংলাদেশের শিক্ষা ও গবেষণার মানোন্নয়নে সাধ্যমতো চেষ্টা ও কাজ করে যাবো। এই গুরুত্বপূর্ণ দায়িত্ব পেয়ে আমি আনন্দিত । স্রষ্টার আশীর্বাদে আমি যেনো সঠিক ভাবে এই মহান দায়িত্ব পালন করতে পারি সব সময় সেই চেষ্টাই অব্যাহত থাকবে'।


বিডিটুডে.নেটঃ কাশ্মির নিয়ে ভারতীয় গোয়েন্দা সংস্থা ও সাবেক ‘র’ প্রধান এ এস দৌলাতের বিশেষ সাক্ষাৎকার\nআগষ্টের ৫ তারিখ অমিত শাহ‘র প্রস্তাব মোতাবেক কাশ্মিরের বিশেষ মর্যাদা কেড়ে নেয়া হয়। ভারতীয় সংবিধান থেকে বাতিল করা হয় ৩৭০ ধারা। বিপুল পরিমান সেনা মোতায়েন করে পুরো কাশ্মির অবরুদ্ধ করে নিজেদের মিডিয়াতে প্রচার করা হয় যে, কাশ্মিরে শান্তি বিরাজ করছে। আসলে ঘটনা ছিল উল্টা। এবং এই সেনা নিয়ন্ত্রণ সিথিল হলে কাশ্মিরের অবস্থা ভারত কিভাবে সামাল দিবে এটাই হল মূল পরীক্ষা।\nএই ঘটনার প্রেক্ষিতে প্রভাবশালী ম্যাগাজিন দি ক্যারাভানের সহকারি সম্পাদক আরশু জন কথা বলেছেন সাবেক ‘র’ প্রধান ও ভারতীয় গোয়েন্দা বিভাগের বিশেষ পরিচালক এ এস দৌলাত’র সাথে। সাক্ষাৎকারটি জবানের জন্য ক্যারাভান থেকে অনুবাদ করেছেন তুহিন মোহাম্মদ।\nআরশু জন: ভারতীয় সংবিধানের ৩৭০ ধারা বাতিলকরণ এবং জম্মু ও কাশ্মিরকে দ্বিখণ্ডিত করার প্রস্তাব সম্পর্কে আপনি কি মন্তব্য করবেন?\nএ এস দৌলাত : এটি দুখঃজনক ও দূর্ভাগ্যজনক বিষয়। আমার মনে হয়না এটা জরুরি ছিল। আমাকে জানানো হয়েছিল যে ৩৭০ ধারা ইতিমধ্যে বিলোপ করা হয়েছে, এমনকি স্বরাষ্ট্রমন্ত্রী অমিত শাহও সংসদে সেরকম জানিয়েছেন। তিনি আরও বলেছেন, আমরা এখন শুধু এই প্রক্রিয়াটির আনুষ্ঠানিকতা সম্পন্ন করছি। তিনি ঠিক বলছিলেন, ধারাটির বিলোপ সংঘটিত হয়ে গেছে। আমি বহুবার বলেছি যে ৩৭০ ধারা কিছুই না, এটি একটি মামুলি বিষয় মাত্র। তাই কেন এই মামুলি বিষয়টা মুছে ফেলা হবে না। কেন আপনি কাশ্মিরিদের নাকে খত দেয়াতে চান? এটা হতে দিন, ৩৭০ ধারা কিছুই না।\nআমাকে ১৯৪৭ সালে কাশ্মিরের ভারতভুক্তিতে ফিরে যেতে হবে। একেবারে শুরুতে, ভারতের পলিসি এবং চেষ্টা ছিল মূলধারার কাশ্মিরকে ভারতের অন্যান্য অংশের সাথে প্রবাহিত করা। এবং আমি মনে করি ভারত বিস্তৃতভাবে সফল হয়েছিল। যদি আপনি ১৯৪৭ এবং ১৯৫৩ এমনকি ১৯৭৫ ফিরে যান, যখন জম্মু ও কাশ্মির ন্যাশনাল কনফারেন্সের সাবেক প্রধান শেখ আব্দুল্লাহ বুঝতে পেরেছিলেন দিল্লীর সাথে লড়াই করা সম্ভব না এবং শান্তি প্রতিষ্ঠা সর্বোৎকৃষ্ট।\nসর্বোপরি কাশ্মিরিরা স্বায়ত্তশাসন চেয়েছিল। কিন্তু যখন স্বায়ত্তশাসনের কথা হচ্ছিল, তখন কাশ্মিরিরা জানতো শেখ আব্দুল্লাহ স্বায়ত্তশাসন পাবে না। আমি যেটা বলতে চাইছি যে আমি মনে করি কাশ্মিরিরা স্ট্যাটাস ক্যুতে পুনর্মিলিত হতে পেরেছিল। যদি এটা স্পষ্ট যে দিল্লী কিছু ক্ষেত্রে স্ট্যাটাস ক্যু বজায় রাখতে পারেনি এবং যে কারণে আমরা এই স্ট্যাটাস ক্যুর বাইরে চলে গেছি।\nসন্ত্রাস সম্ভবত বাড়বে। আমি মনে করিনা এটা এখনি ঘটবে, কিন্তু তেমন সময় আসবে। আমি মনে করি, ইন্টেলিজেন্স এজেন্সির হাতে এখন একটি দায়িত্ব তৈরি হয়েছে, কি ঘটতে যাচ্ছে তা অনুসরণ করা।\nহয়তো এটা সঠিক চিন্তা, সেটা অবশ্য সময়ই বলবে। যেমন সিনিয়র কংগ্রেস নেতা পি চিদাম্বরাম বলেছেন, “আজকে যা ঘটেছে হতে পারে এর স্থপিতরা একদিন এর জন্য অনুশোচনা করবে এবং আমি আশা করি আমি ভুল।” আমারও একই রকম মনে হচ্ছে। কিন্তু আমার সত্যিই আশঙ্কা যে— এমন ব্যক্তি যিন কাশ্মিরকে ভাগ এবং ‘সিকিউরিটি অ্যান্ড টেরর’ এর অনুষঙ্গ হিসেবে দেখেন, তাদের সংখ্যাটা বাড়বে। সন্ত্রাস সম্ভবত বাড়বে। আমি মনে করিনা এটা এখনি ঘটবে, কিন্তু তেমন সময় আসবে। আমি মনে করি, ইন্টেলিজেন্স এজেন্সির হাতে এখন একটি দায়িত্ব তৈরি হয়েছে, কি ঘটতে যাচ্ছে তা অনুসরণ করা।\nআমি আরেকটি পয়েন্ট তৈরি করতে চাই, সেটা হলো— সাম্প্রতিক বছরগুলোতে কাশ্মির অন্যতম একটি ট্রাজেডি হলো নেতৃত্বের অভাব। এই নেতৃত্ব হয় স্বার্থপর না হয় নিজেকে অধিক মূল্যবান মনে করছে কিংবা নিজেকে অবমূল্যয়ন করছে, মূলত সেখানে কোন নের্তত্বই নেই। আমার বইয়ে বলেছি, কশ্মিরে একমাত্র নেতা ড. ফারুক আব্দুল্লাহ [ ন্যাশনাল কনফারেন্সের চেয়ারপারসন এবং সাবেক মূখ্যমন্ত্রী]। তিনি কাশ্মিরকে বোঝেন, তিনি দিল্লীকে বোঝেন, তিনি পাকিস্তানকে বোঝেন এবং তিনি আন্তর্জাতিক সম্পর্কটা বোঝেন। মুফিত সাহেবা [ডেমোক্রেটিক পার্টি অফ জম্মু অ্যান্ড কাশ্মির’র সাবেক প্রধান এবং দুই বারের মুখ্যমন্ত্রী] দুঃখজনকভাবে তিনি এগুলোর কিছুই বুঝতেন না। তিনি কেন্দ্রীয় স্বরাষ্ট্রমন্ত্রী ছিলেন কিন্তু তিনি দিল্লীকে বুঝতেন না।\nএকটা বিষয় আপনি বারবার বলেছেন যে ৩৭০ ধারা একটা ফাঁপা বিধান ও তুচ্ছ বিষয়। আপনি কি মনে করেন, এই সরকার এটি বিলোপে নেতৃত্ব দিয়েছে।\nআমি মনে করি একটি বিজেপি’র এজেন্ডার অংশ। তিনমাস আগে বিজেপি যে শক্তি নিয়ে ফিরে এসেছে, তাতে যা ঘটেছে তা বিস্ময়কর নয়। আমি মনে করে করি এখানে কিছু ভুল কংগ্রেস বা বিরোধীদের রয়েছে— কারণ বিরোধীরা খুবই দুর্বল। কোথায় কংগ্রেস? কী হয়েছে তাদের? ১৯ জানুয়ারি যখন পশ্চিমবঙ্গের মুখ্যমন্ত্রী মমতা ব্যানার্জি কলকাতার প্যারেড গ্রাউন্ডে একটা বড় আয়োজন করলেন। সেটা ছিলো দারুণ শো, একটা ত্রিমাত্রিক শক্তির প্রদর্শন। কেন তারা একত্রিত হতে পারলো না? কেন তাদের একত্রে আনা সম্ভব হলো না? এর দায়ভার প্রধান বিরোধীদল কংগ্রেসের মধ্যে নিহিত।\nবিজেপির এই এজেন্ডা এবং এর শেষ আপনি কীভাবে ব্যাখা করবেন?\nতারা বলেছিলো যে তারা ৩৭০ এবং ৩৫-এ ধারা বিলোপ করবে। এর শেষ বিজেপিকেই জিজ্ঞেস করতে হবে। আমরা এটাকে অগুরুত্বপূর্ণ ইস্যু হিসেবে নিলেও পারতাম, কিন্তু বিজেপির কাছে এটি ছিল সিরিয়াস ইস্যু এবং এটি তারা চটজলদি করেছে।\nআমাকে যে বিষয়টি সত্যিই আঘাত দিয়েছে তা হল— কাশ্মিরে একটা বিশাল সংকট তৈরি হচ্ছে— আপনি সেটা দেখতে পাচ্ছেন, কাশ্মিরের দিকে দৃষ্টি দেয়া প্রত্যেকেই সেটা দেখতে পাচ্ছে। আমি জানিনা কাশ্মির থেকে ঠিক কতগুলো ফোনকল পেয়েছি। আমি বুঝতে পারছি যে কিছু একটা হতে যাচ্ছে। কিন্তু কোথায় নেতৃত্ব? সেখানে জনগণকে পথ দেখানোর কেউ নেই কিংবা এটা বলার মতো কেউ নেই যে— ভয় নেই আমরা সবাই এক, আমরা একসাথে থাকবো। কাশ্মিরের টেলিফোন লাইন বিচ্ছিন্ন হওয়ার আগের দিন আমাদের কাছে কাশ্মিরের মূলধারার রাজনৈতিক দলের একটি ছবি এসছে । এবং এটি একটি ছবির চেয়ে বেশি কিছু। রাজনীতিবিদরা কোথায়? কেন আপনি এটা প্রত্যাশা করেন না?\nকাশ্মিরে কিছুই ঘটবে না। কাশ্মির যখন সে চাপের মধ্যে থাকে, তারা বালিতে মাথা চাপা দেবে এবং নিচে পড়ে থাকবে। এটা স্বাভাবিক, যেভাবে কাশ্মিরে ইতিহাস তৈরি হয়। এবং তারপর সে আবার জেগে উঠবে— সে হাল ছাড়বে না।\nকী মনে হয়, এখন কী ঘটবে? যোগাযোগ বিচ্ছিন্নতার কারণে সেখানে কী ঘটছে তা আমরা জানি না, কিন্তু আপনি কী অনুমান করছেন, কাশ্মির কেমন প্রতিক্রিয়া দেখাচ্ছে?\nএই ক্ষেত্রে, এই মাত্রায় সেনা মোতায়েন জরুরি ছিল বলে আপনি মনে করেন?\nএটা শক্তির প্রদর্শন হতে পারে। তারা বলছে, ওখানে পাকিস্তানের হুমকি আছে। হতে পারে ইন্টেলিজেন্স এজেন্সিগুলোর কাছে এ বিষয়ে কিছু আছে? আমি জানি না।\nএটি কি কাশ্মিরে ভয়ের সংস্কৃতি তৈরি করা?\nআমি বলতে পারি না। আমি এ বিষয়ে মন্তব্য করার মতো অবস্থানে নেই।\nতারপরও, সাবেক মুখ্যমন্ত্রী ওমর আব্দুল্লাহ ও মেহবুবা মুফতিকে গ্রেফতার করা হয়েছে। সরকারের এই প্রতিক্রিয়া কি জানান দিচ্ছে বলে মনে করেন?\nআমি শুনেছি তাদেরকে গৃহবন্দী করা হয়েছে, কিন্তু তুমি বলছো যে তাদের গ্রেফতার করে অন্যত্র নিয়ে যাওয়া হয়েছে, সম্ভবত এটি ঘটেছে কারণ ওমর এবং মেহবুবা দুজনই টুইট করেছিলেন। মেহবুবা বলেছিলেন যে এটি কাশ্মিরের ইতিহাস এবং গণতন্ত্রের সবচেয়ে অন্ধকার দিন। এবং ওমর বলেছিলেন যে এটি তাদের সংগ্রামের শুরু মাত্র— সুতরাং সম্ভবত এটি বন্ধ করতেই এমনটা করা হয়েছে।\nঅন্যদিকে মুখ্যমন্ত্রী অরবিন্দ কেজরিওয়ালসহ দিল্লীর রাজনীতিবিদরা বলছে যে এই পদক্ষেপ শান্তি উন্নয়ন ও স্থিতিশীলতা আনতে চলেছে?\nআমি আশা করি, কেজরিওয়াল সঠিক বলেছেন। ঈশ্বর কেজরিওয়ালের মঙ্গল করুন।\nকিন্তু আপনার মতামত কী?\nআমরা প্রত্যেকেই বিবৃতি দিতে পারি, কিন্তু দয়া করে ব্যাখা করুন কীভাবে হবে, কীভাবে এই উন্নয়ন অগ্রসর হবে যখন দিল্লী শাসনে থাকছে ? ধরা যাক যে যখন কাশ্মিরে গভর্নর বা রাষ্ট্রপতি শাসন জারি ছিল, সেখানে দিল্লীর শাসন চলেছে। আপনি কি সেখানকার উন্নয়ন কিংবা উৎকর্ষসাধনে কোন অগ্রগতি দেখেছেন? আমি কিছুই শুনিনি— যদি সেটা হয় তাহলে ভালো কথা। দেখুন, জটিলতাটা পরিষ্কার। এখন শুধু ৩৭০ ধারা এবং ৩৫-এ বিলোপের কারণে কাশ্মির কেন্দ্রের একটি অঞ্চলে স্বয়ংক্রিয়ভাবে চলে যাবে। আমরা কিছুতেই কোন ভাড়ামি সহ্য করবো না। এতে কাশ্মির অবশ্যই দিল্লী দ্বারা শাসিত হবে।\nযখন কাশ্মির দিল্লী কর্তৃক শাসিত হয়, যখন সেটা কেমন সমালোচিত হয়? ইতিহাস কী বলে?\nআমাদের ১৯৯০ থেকে ১৯৯৬ সালের দিকে ফিরে তাকাতে হবে। সেই সময়ের কিছু বিষয় ছিল খুবই খারাপ আবার কিছু বিষয় ছিল খুবই ভালো কিন্তু পরিশেষে, তৎকালীন প্রধানমন্ত্রী পিভি রাও, যিনি ছিলেন জ্ঞানী এবং সল্পভাষী, তিনি বুঝতে পেরেছিলেন গণতান্ত্রিক পদ্ধতি পুনরুদ্ধার এবং সামনে এগিয়ে যাওয়া ছাড়া এটি আর কাজ করবে না। প্রাক্তন বিজেপি প্রধানমন্ত্রী অটল বিহারী বাজপেয়ীর আইডিয়া কি ছিল? একই রকম। তিনি দুটি বিষয়ে বিশ্বাস করতেন—এক, পাকিস্তানের সাথে আমাদের লড়াইয়ের স্থায়ী অবসান এবং দুই, কাশ্মিরে আমাদের এগিয়ে যাওয়া।\n২০১৪ সাল থেকে এখন পর্যন্ত মোদি সরকারের অধিনে কাশ্মিরে এগিয়ে যাওয়ার কোন পদক্ষেপ লক্ষ করেছেন?\nনা। সময়ে সময়ে এই সরকার বলেছে যে তারা বাজপেয়ীকে অনুসরণ করছে কিন্তু তা সত্য নয়। এমনকি বাজপেয়ী পার্টিতে একজন অগ্রহণযোগ্য ধারা হয়ে উঠেছে— কেউই তাকে অনুসরণ করে না। দুঃখজনকভাবে বাজপেয়ীর উত্তরাধিকার শেষ হয়ে গেছে। তুমি জানো, ২০১৪ সালে যখন মোদিজি ক্ষমতায় এসেছিলো, অন্যদের মতো কাশ্মিরের হেড ক্লারিক উমর ফারুক মিরওয়াইজও তাকে স্বাগত জানিয়েছিলেন এবং বলেছিলেন যে আমরা খুবই আনন্দিত এবং আমরা আশা করি যে মোদি বাজপেয়ীর শান্তির এজেন্ডা বাস্তবায়ন করবেন। কিন্তু সেই চিন্তা-ভাবনা এখন আলাদা হয়ে গেছে।\nযদি বাজপেয়ীয়র মতার্দশ এগিয়ে যেত এবং মোদির চিন্তা পৃথক হয়ে থাকে, তাহলে মোদি কি বিষয়টি আরও পিছিয়ে দিচ্ছেন?\nসময় বলবে, ইতিহাস বলবে।\nযদি মেহবুবা মুফতি সাহেবা এবং ড. ফারুক কাশ্মিরে রাজনৈতিকভাবে একসাথে কাজ করতেন— এমনকি এক পার্টিতে না হওয়া সত্ত্বেও— যদি তারা রাজনৈতিকভাবে এক থাকতেন এবং আমরাও কাশ্মিরের স্বার্থে এক থাকতাম, আমাদের পরিবার কিংবা আমাদের পার্টির স্বার্থের বাইরে গিয়ে। কাশ্মির অন্য রকম হতো।\nপাঁচ বছর ইতিমধ্যে পার হয়ে গেছে।\nআমি সবসময় একটা বিষয় মেইনটেইন করি— সেটা হলো একজন প্রধানমন্ত্রীর সবচেয়ে বড় পরীক্ষা হয় সংকটের সময়ে। বাজপেয়ী তিনি গুরুতর সংকট মোকাবেলা করেছেন— তিনি ১৯৯৯ সালে কার্গিল পেয়েছেন, ২০০১ সালে ভারতের সংসদে হামলা পেয়েছেন এবং ১৯৯৯ সালে ভারতীয় এয়ার লাইনস ফ্লাইট আইসি’র ছিনতাই পেয়েছেন। তিনটি ঘটনাই তিনি খুবই ঠাণ্ডা মাথায় এবং কার্যকরভাবে মোকাবেলা করেছেন। প্রধানমন্ত্রী মনমোহন সিং একটা বড় ধরনের সংকট মোকাবেলা করেছেন, তিনি ২০০৮ সালে ২৬ নভেম্বর মুম্বাইয়ে সন্ত্রাসী হামলা মোকাবেলা করেছেন। মানুষ বলাবলি করছিল ভারত এবং পাকিস্তান যুদ্ধে লিপ্ত হবে কিন্ত না তিনি এটা আরও পরিপক্কভাবে মোকাবেলা করলেন। মোদি আসলে ভাগ্যবান। তিন মাত্র একটি গুরুতর সংকটে পড়েছিলেন। সেটা পুলাওয়ামা এবং ভাগ্য তার সাথে ছিল, তিনি বরং এটা থেকে উপকৃত হয়েছিলেন।\nবাজপেয়ীর সাথে কাজ করার সময়, ৩৭০ ধারাকে বিলোপের বিষয়ে কখনো কিছু ভেবেছিলেন কি?\nনা। এ বিষয়ে কোন কথা হয় নি। পার্টি লেভেলে, হতে পারে তারা কথা বলতো। হতে পারে নাগপুরে কিংবা বিজেপিতে, কিন্তু সরকারের মধ্যে এ বিষয়ে কখনো কথা হয়নি। শুধু বাজপেয়ী না আমি প্রাক্তন জাতীয় নিরাপত্তা উপদেষ্টা ব্রজেশ মিশ্রর সাথেও ঘনিষ্ঠ ছিলাম। যদি রাজনীতিবিদরা কিছু না বলতো অন্তত ব্রজেশ সেটা আমাকে বলতো— কিন্তু সেরকম কিছুই শোনা যায়নি।\nযদি আমি খানিক আগে আলোচনা করা বিষয়ে ফিরে যাই, যেখানে আপনি বলছিলেন নেতৃত্বের অভাবের কথা, সেটা কিভাবে?\nগত নির্বাচনে কাশ্মিরকে সবচেয়ে সংবেদনশীল প্রদেশ বিবেচনা করে সংসদে মাত্র ছয়টি আসন রাখা হয়েছে। আমি মনে করি কংগ্রেস নেতা রাহুল গান্ধী ও প্রিয়াঙ্কা গান্ধী যখন শ্রীনগর গিয়েছিলেন, বিষয়টা বিশাল প্রভাব ফেলতে পারতো। যদি সেখানে ন্যাশনাল কনফারেন্স ও কংগ্রেসের মধ্যে সঠিক সমন্বয় ঘটতো তাহলে জম্মুর দুটি আসনেই কংগ্রেসের জেতার উচিত ছিল।\nআপনি কি মনে করেন এটি অর্জন করতে পারতো?\nএটি আবারও একটি নেতৃত্বের প্রশ্ন, কাশ্মির কী এবং কিভাবে প্রভাব ফেলে সে প্রশ্ন। যখন কংগ্রেস বিরোধী দলে ছিল, তরুন ও বিচ্ছিন্নতাবাদী নেতা ইয়াসিন মালিক ও মিরওয়াইজ সোনিয়া গান্ধীর সাথে দেখা করতো এবং তিনিও তাদের অভ্যর্থনা জানাতেন। কিন্তু যখন কংগ্রেস ক্ষমতায় এলো তারা দেখা করা বন্ধ করে দিল। যখন তিনি একটা বিষয় দেখলেন- কেন? একই ভাবে কেন রাহুল এবং প্রিয়াঙ্কা নির্বাচনের সময় বা পরে কাশ্মির গেলেন না, যখন সেখানে অন্যায় হচ্ছে? চিদাম্বারাম বলছিলেন, তিনি যখন অফিস ছাড়ছিলেন তখন তিনি কাশ্মিরে নিরপেক্ষ মডিউলগুলো নিয়ে অনেক কাজ করেছিলেন। তিনি আরও বলছিলেন, “বলতেই হয় আমাদের ভাগ্য সহায় ছিল”। অমিত শাহেরও চিদাম্বরামের মত ভাগ্য প্রয়োজন।\nআপনার কি মনে হয় কাশ্মিরিদের যোগ্য নেতৃত্ব বিজেপিকে ৩৭০ ধারা বাতিলকরণে কার্যকরভাবে বাধা দেবে নাকি এটা তাদের সংখ্যাগরিষ্ঠের দেয়া উপসংহার?\nআমি মনে করি এটা ওই দুটোরই সমন্বয়।\nএবং আপনি কি মনে করেন পূর্ববতী সময়ে কাশ্মিরে উপযুক্ত নেতৃত্বে এটি আটকাতে পারতো?\nহ্যাঁ, অবশ্যই। যদি মেহবুবা মুফতি সাহেবা এবং ড. ফারুক কাশ্মিরে রাজনৈতিকভাবে একসাথে কাজ করতেন— এমনকি এক পার্টিতে না হওয়া সত্ত্বেও— যদি তারা রাজনৈতিকভাবে এক থাকতেন এবং আমরাও কাশ্মিরের স্বার্থে এক থাকতাম, আমাদের পরিবার কিংবা আমাদের পার্টির স্বার্থের বাইরে গিয়ে। কাশ্মির অন্য রকম হতো।\nরাজনৈতিক সংলাপের ক্ষেত্রে কাশ্মিরের বর্তমান অবস্থা কেমন?\nসংলাপের আর কোন সুযোগ নেই। এমনকি সবচেয়ে অনুকূল সময়েও কথা বলাটা সহজ ছিল না। এখন কে যাবে কথা বলতে? আর কী-ইবা বলতে যাবেন?\nকাশ্মিরের ভবিষ্যৎ কী?\nসময়ই বলবে। তাছাড়া এখন সুপ্রিম কোট অন্য একটা উপায় হতে পরে।


প্রেমবঞ্চিত সংঘ ও চিরকুমার সভার পাল্টাপাল্টি বিক্ষোভ! উত্তাল রাবি - ডেইলি সাতক্ষীরা\nHome » প্রেমবঞ্চিত সংঘ ও চিরকুমার সভার পাল্টাপাল্টি বিক্ষোভ! উত্তাল রাবি\nপ্রেমবঞ্চিত সংঘ ও চিরকুমার সভার পাল্টাপাল্টি বিক্ষোভ! উত্তাল রাবি\nফেব্রু ১৪, ২০২০0মন্তব্য 368 ভিউ\nভিন্নরকম খবর: ভালোবাসা দিবস ও বসন্তবরণ উৎসবে যখন মেতেছে সারাদেশ। প্রিয়জনের প্রতি ভালোবাসা প্রকাশে যখন ব্যস্ত সারাবিশ্ব। তখন প্রেমবঞ্চিত সংঘ ও চিরকুমার সভার পাল্টাপাল্টি বিক্ষোভ সমাবেশে উত্তাল রাজশাহী বিশ্ববিদ্যালয় (রাবি)!\nশুক্রবার বেলা ১১টায় বিশ্ববিদ্যালয়ের কেন্দ্রীয় গ্রন্থাগারের পিছনের আমতলা থেকে প্রায় তিন শতাধিক শিক্ষার্থী প্রেমবঞ্চিত সংঘের ব্যানারে একটি বিক্ষোভ মিছিল বের করে। একই সময় শহীদুল্লাহ কলাভবনের সামনে থেকে চিরকুমার সংঘের ব্যানারে আরেকটি বিক্ষোভ মিছিল বের করে শতাধিক শিক্ষার্থী। দু’টি মিছিলই বিশ্ববিদ্যালয়ের প্রধান সড়কগুলো প্রদক্ষিণ শেষে সংক্ষিপ্ত সমাবেশ করে।\nএসময় প্রেমবঞ্চিত সংঘের বিক্ষোভকারীরা ‘কেউ পাবে কেউ পাবে না, তা হবে না তা হবে না। তুমি কে আমি কে, বঞ্চিত, বঞ্চিত।’- প্রভৃতি শ্লোগান তোলেন। অপরদিকে চিরকুমার সভার বিক্ষোভকারীদের প্রতিপাদ্য ছিল, ‘প্রলোভন দেখাবেন না, আমরা চিরকুমার।’\nসমাবেশে বিক্ষোভকারীরা বলেন, অর্থবিত্ত বা সুন্দরের মোহে নয়, প্রেম হবে আত্মিক ও স্বর্গীয়। প্রেমের বণ্টন হবে সুষ্ঠু, হবে শ্বাশত। প্রেমবঞ্চিত সংঘের সভাপতি মনির মণ্ডল বলেন, আমরা প্রেমের বিরোধী নই। তবে ১৪ ফেব্রুয়ারি প্রেমের নামে যে ভণ্ডামি চলে তার প্রতিবাদ করছি। আমরা প্রেমের সুষম বণ্টন চাই। একজন চার-পাঁচটা প্রেম করে আমরা সেটার প্রতিবাদ জানাই।\nসমাবেশ ছাড়াও দিনব্যাপী কবিতা উৎসব, গণস্বাক্ষর কর্মসূচি, চিত্রাঙ্কন প্রতিযোগিতা ও পথশিশুদের মাঝে খাবার বিতরণের আয়োজন করা হয়।\nমৃত্যুদণ্ডাদেশপ্রাপ্ত জামায়াত নেতা যুদ্ধাপরাধী সুবহান মারা গেছেন


স্ত্রীর পরকীয়া মেনে নিতে না পেরে কুলাউড়ায় প্রবাসীর আত্মহত্যা ! স্ত্রীর পরকীয়া মেনে নিতে না পেরে কুলাউড়ায় প্রবাসীর আত্মহত্যা ! – এইবেলা\nস্ত্রীর পরকীয়া মেনে নিতে না পেরে কুলাউড়ায় প্রবাসীর আত্মহত্যা !\nস্ত্রীর সাথে নিজের ছোট ভাইয়ের পরকীয়ার গুঞ্জন চাউর হওয়ার পর থেকেই মানসিকভাবে বিপর্যস্ত হয়ে পড়েন প্রবাসী নিলয় মল্লিক নিপু (৩২)। লোকলজ্জার ভয়েও বিচারপ্রার্থী হয়েছিলেন অনেকের কাছে। সুবিচার না পেয়ে আপনজনদের কাছ থেকে পাওয়া অসহ্য অপমান, যন্ত্রণা, মানসিক নির্যাতনে অবশেষে আত্মহননেন পথ বেছে নিলেন প্রবাসী নিলয়। বিষয়টি ধামাচাপার অপচেষ্টা চালাচ্ছে একটি মহল।\nপ্রকাশ, নিহত নিলয় মল্লিক মৌলভীবাজারের কুলাউড়া উপজেলার রাউৎগাঁও ইউনিয়নের পালগ্রামের বাসিন্দা লনি মল্লিকের বড় ছেলে। তিনি গত ৮ জুন সোমবার দুপুরে প্রতিবেশী কটা মিয়ার বাড়ির পেছনের একটি পরিত্যক্ত জায়গায় বিষপান করে আত্মহত্যা করেন। তাঁর বিষপানে আত্মহত্যা নিয়ে স্থানীয় এলাকায় বেশ ধুম্রজাল তৈরি হয়েছে।\nঘটনার দিন স্থানীয় এলাকার বাসিন্দা ফজল ড্রাইভার গাড়ি নিয়ে ওই এলাকার সড়ক দিয়ে যাওয়ার সময় দেখতে পান প্রবাসী নিলয় বিষপান করে ছটফট করছেন। বিষয়টি তিনি সাথে সাথে তাদের পরিবারের সদস্যদের অবগত করেন। পরে স্থানীয়দের সহযোগিতায় তাকে কুলাউড়া হাসপাতালে নিয়ে এলে কর্তব্যরত চিকিৎসক তাকে মৃত ঘোষণা করেন।\nসরেজমিন ঘটনা সর্ম্পকে জানতে এলাকায় গেলে নাম প্রকাশে অনিচ্ছুক অন্তঃত ২০-২৫ জন লোক জানান, নিহত প্রবাসী নিলয় খুবই শান্তশিষ্ট ও ভদ্র ছেলে ছিল। সে খুবই পরিশ্রমী ছিল। এলাকার সবার সাথে তার খুবই ভালো সম্পর্ক ছিলো। পরিবারের লোকজন থাকে পাগল বলে অ্যাখায়িত করেন। কিন্তুু তাদের পরিবার ব্যতিত এলাকার কোন লোকই নিলয়কে পাগল বলবে না। সে প্রবাসে গিয়ে তাঁর পরিবারের জন্য অনেক কিছু করেছে। বিয়ে করে প্রবাসে যাওয়ার পর তাঁর স্ত্রী ঝুমকি রাণীর সাথে ছোটভাই রঞ্জিত মল্লিকের অবৈধ সম্পর্ক গড়ে উঠে বলে গুঞ্জন রয়েছে। স্ত্রীর সাথে নিজের ছোটভাইয়ের সম্পর্কের বিষয় জানতে পেরে দেশে এসে বিপাকে পড়েন। এ বিষয়ে বেশ কয়েকটি সালিশ বৈঠক হয়। বৈঠকে স্থানীয় এলাকার মেম্বার আনু মিয়া, শিক্ষক উস্তার মিয়া, অরুনসহ অনেকেই বৈঠকে উপস্থিত ছিলেন। তখন প্রবাসী নিলয় তাঁর সাথে পরিবারের সদস্য কর্তৃক মানসিক নির্যাতন, পারিবারিক কলহ, তাঁর স্ত্রী ঝুমকি রানীর সাথে মনমালিন্য এসব বিষয় নিয়ে সে বিচারপ্রার্থী হয়। কিন্তুু সালিশি বৈঠক কিংবা পারিবারিকভাবে কোন ন্যায় বিচার পাননি। যার কারণে পরিবারের সদস্যদের ওপর অভিমান করে বিষপানে আত্মহত্যা করে বলে জানা গেছে।\nস্থানীয় এলাকার বাসিন্দা ও নিহত নিলয়ের পরিবারসূত্রে জানা যায়, নিলয় দীর্ঘ ১২ বছর সংযুক্ত আরব আমিরাতে ছিলো। সেখানে থেকে তাঁর উপার্জিত অর্থ দিয়ে বাড়িতে একটি পাঁকার ঘরও নির্মাণ করা হয়। ২০১৫ সালের ২৭ নভেম্বর দেশে এসে সে বিবাহ বন্ধনে আবদ্ধ হয় পাশ্ববর্তী কমলগঞ্জ উপজেলার ঝুমকি রাণী মল্লিকের সাথে। বিয়ের পর খুবই ভালো চলছিলো তাদের সংসার। কিন্তুু বিয়ের পর সে আবারও প্রবাসে চলে যাওয়ার পর প্রায় ৪ বছর পর চলতি বছরের ৭ ফেব্রুয়ারি দেশে ছুটিতে আসেন। পরিবারের দাবি, মাস খানেক সময় থেকে নিলয় পরিবারে তাঁর স্ত্রী, বাবা-মা, ভাইদের সাথে উৎশৃঙ্খল আচরণ করেন। সবসময় উল্টো-পাল্টো কথা বলে সবার সাথে অশোভন আচরণ করেন। পরিবারের কারো কোন কথাই শুনতেন না। কি কারণে বিষপানে আত্মহত্যা ঘটনার দিন সোমবার সকালে তাঁর স্ত্রী ঝুমকি রানী মল্লিক চলে যান বাবার বাড়িতে। স্বামীর আত্মহত্যার খবর শুনে ওইদিন সন্ধ্যায় শশুরবাড়িতে ফিরেন তিনি।\nনিহত নিলয়ের স্ত্রী ঝুমকি রানী জানান, ঘটনার দিন আমার স্বামীকে বলেছিলাম আমার সাথে আমার বাবার বাড়িতে যেতে। কিন্তুু তিনি যাননি। পরে আমার শশুর আমাকে বাবার বাড়িতে দিয়ে আসেন। সন্ধ্যার সময় স্বামীর বিষপানের বিষয়টি জানতে পেরে আমি ছুটে চলে আসি। স্বামীর সাথে কি নিয়ে বিরোধ বা মনমালিন্য এমন প্রশ্নের জবাবে তিনি বলেন, স্বামীর সাথে কোন মনমালিন্য নেই। তবে প্রবাস থেকে আসার পর তিনি আমার কোন কথা শুনেন না। সবসময় আবোল-তাবোল কথা বলতেন। কথাবার্তায় শুধু পাগলামি করতেন। কোন কারণে স্বামী বিষপান করেন সে বিষয়ে তিনি সঠিক কোন উত্তর দিতে পারেননি।\nনিহত নিলয়ের ছোটভাই রঞ্জিত মল্লিক জানান, আমার ভাই প্রবাস থেকে আসার পর পরিবারের সদস্যদের সাথে হঠাৎ করে উৎশৃঙ্খল আচরণ করে। ঘটনার দিন আমি কমলগঞ্জ উপজেলায় ছিলাম আমার জন্য পাত্রী দেখতে। এলাকার লোকজনের মাধ্যমে জানতে পারি আমার ভাই বিষপান করেছে তখনই সাথে সাথে আমি ছুটে আসি। নিলয়ের স্ত্রী ঝুমকি রাণীর সাথে আপনার কোন অবৈধ সম্পর্ক ছিলো কিনা এমন প্রশ্নের জবাবে তিনি বলেন, আমার ভাইয়ের স্ত্রীর সাথে আমার কোন অবৈধ সম্পর্ক ছিলোনা। তবে আমার ভাইয়ের স্ত্রী যখন চার মাসের গভবর্তী তখন কুলাউড়া কিংবা সিলেটে ডাক্তারের কাছে আমি নিয়ে গিয়েছিলাম সেটা আমার পরিবার কিংবা ভাইয়ের শশুরবাড়ির লোকজন জানেন। এলাকার লোকজন আমাকে সামাজিকভাবে হেয়প্রতিপন্ন করার জন্য এমন অপপ্রচার চালাচ্ছে। এলাকায় আমার ভাল একটা অবস্থান রয়েছে, ভবিষ্যতে আমি মেম্বার নির্বাচন করতে চাই। এই কারণে হয়তো এলাকার লোকজন আমাকে ষড়যন্ত্রমূলকভাবে ফাঁসাতে চাচ্ছে। আমি ভাই হারিয়েছি সেই যন্ত্রণা একমাত্র আমিই বুঝবো।\nস্থানীয় ইউপি সদস্য মো. আনু মিয়া বলেন, প্রবাসী নিলয় কোন কারণে আত্মহত্যা করেছে সেটা আমি জানিনা। সেটা সে এবং তাঁর পরিবার ভালো বলতে পারবে। নিলয় কথা-বার্তায় পরিবারের সদস্যদের সাথে সবসময় অশোভন আচরণ করতো। তার পরিবারের কিছু সমস্যা নিয়ে একবার বৈঠক হয়েছিলো। বৈঠকে নিলয়কে পরিবারের সদস্যদের সাথে সুন্দরভাবে চলাফেরার জন্য বলেছি। তবে প্রবাসীর স্ত্রী অসুস্থ থাকায় ছোটভাই চিকিৎসা করিয়েছি বিষয়টি শুনেছি। পরকীয়ার বিষয়ে আমরা কোন সঠিক তথ্য পাইনি বলে তিনি অকপটে ফোন কেটে দেন।\nএ বিষয়ে স্থানীয় রাউৎগাঁও ইউপি চেয়ারম্যান আব্দুল জলিল জামাল বলেন, প্রবাসী নিলয় তাঁর পারিবারিক বিভিন্ন সমস্যা ও তাঁর স্ত্রীর সাথে মনমালিন্যের বিষয়ে আমাকে কখনো অবগত করেনি। করলে বিষয়টি সমাধানের চেষ্ঠা করতাম। শুনেছি সে বিষপানে আত্মহত্যা করেছে।\nএ ব্যাপারে কুলাউড়া থানার অফিসার ইনচার্জ মো. ইয়ারদৌস হাসান বলেন, এ ঘটনায় থানায় একটি অপমৃত্যু মামলা হয়েছে। তাছাড়া মৃতের মরদেহ ময়নাতদন্ত শেষে পরিবারের কাছে হস্তান্তর করা হয়েছে। এখনো পরিবারের পক্ষ থেকে লিখিত অভিযোগ করা হয়নি। অভিযোগ প্রাপ্তি স্বাপেক্ষে কি কারণে আত্মহত্যা করেছে সেটা খতিয়ে দেখা হবে।